BalkanMagazin :: Salvini i Orban preuređuju Evropu\nSalvini i Orban preuređuju Evropu\nU Poljskoj, Mateo Salvini najavio “evropsko proleće” koje će zameniti “francusko-nemačku osovinu”. Viktor Orban izjavio da je “osovina Rim – Varšava, jedan od najlepših događaja od početka godine”. Tzv. populisti Evrope otisnuli se u bitku za Evropski parlament\n(foto, Mateo Salvini i Viktor Orban, Milano 28. avgusta 2018.)\nU pedantno spremljenom domu Evrope, Mateo Salvini i Viktor Orban, politički i državni lideri Italije i Mađarske, ruše i razbacuju “kućni nameštaj”. Obećavaju “promene”. Od ove nedelje obojica su u potrazi za istomišljenicima koji bi pomogli da se uspostavi novi red.\nSalvini – ministar unutrašnjih poslova vlade u Rimu, posetio je Varšavu i, “ulagujući se populistima Poljske”, najavio “novo evropsko proleće” koje će zameniti “francusko-nemačku osovinu”, kvalifikovao je a i preneo nemački Dojče vele.\n“Proleće” je u kontekstu izbora za novi EU parlament, maja 2018. Uz taj događaj, položene su nade i “populista” Evrope i američkih političkih misionara, prispelih iz SAD. Postoji utisak da Vašingtonu odgovaraju promene (“Trampovi šamari Nemačkoj”, Balkanmagazin).\n“Proleće” je izraz korišćen u pojmovnom pokrivanju turbulentnih političkih zbivanja 2010. i 2011, u Tunisu, Libiji, Egiptu, Jemenu, Siriji, Bahreinu, gde je sledilo kao “arapsko”, i bilo često praćeno nasiljem.\nSalvini i Brudzinski, Poljska 09.01.2019\nU Varšavi nije bilo govora o nasilju. Mateo Salvini se sastao s funkcionerom i ministrom Poljske, Joakimom Brudzinskim, govoreći posle toga o Italiji i Poljskoj kao protagonistima “novog evropskog proleća” i kreiranju u Evropi “novog (političkog) ekvilibrijuma”, zasnovanog na “istinskim hrišćanskim vrednostima”, kroz program “od deset tačaka” koje, međutim, nisu obrazložene.\nMinistar Italije govorio je o nastojanju da se u Evropi povežu “sve slično misleće partije”. Uniji će to ponuditi “novu krv, novu snagu i novu energiju”, rekao je.\n“Ovo je istorijska prilika.” Od juna, Evropa će imati “drugačiji ritam, u poređenju s današnjim, koji diktiraju birokrati”, rekao je Salvini – navodeći da pojedini u Briselu “poriču judeo-hrišćansko poreklo Evrope”.\nItalijanski političar primljen je i kod lidera vladajuće partije Pravo i poredak Jaroslava Kaćinskog. Portparol Kaćinskog Beata Mazurek izjavila je kasnije da je dijalog dvojice bio “pun zajedničkog razumevanja”, ali da u pojedinim stvarima “postoje i razlike”.\nPovodom “razlika” nemački DW navodi da je Salvini imao priliku da od Kaćinskog čuje i da poljski lider “ne želi da bude deo evroskeptične alijanse pod patronatom Kremlja”. Aluzija se odnosi na političke kontakte italijanskog lidera s Rusijom.\nDomaćin Salvinijev Brudzinski, koji je inicirao italijansku posetu, opovrgao je sugestiju (u jednom od novinarskih pitanja) da vlade Poljske i Italije “žele da imitiraju bregzit”. Rekao je da Poljska i Italija “žele samo da utiču na izgled naše zajedničke evropske kuće”.\nSalvini i Kaćinski\nPozdrav Orbana osovini Rim – Varšava\n“Osovina Rim – Varšava, jedan je od najlepših događaja od početka ove godine”, izjavio je premijer Mađarske Viktor Orban sutradan posle poljsko-italijanskog zbivanja. Orban “u nju polaže velike nade”, citirao je britanski Gardian.\n“To je tema koja radikalno menja evropsku politiku, u Evropi je to određujući politički proces”, rekao je Orban na jednoj od, u Budimpešti retkih konfeneracija za štampu, naveo je Gardian. “Partijske strukture, tradicionalno leve ili desne, zahvaćene su jednom drugačijom dimenzijom – tom za migraciju ili protiv imigracije.”\nCilj Mađarske jeste da u Evropskom parlamentu postigne jednu anti-imigracionu većinu. Onda, i u izvršnoj Evropskoj komisiji, i potom, pošto nacionalni izbori promene politički izgled kontinenta, cilj je i Evropski savet, gde nacionalni lideri donose najvažnije odluke EU, objasnio je Viktor Orban.\n“Debata o migrantima reinterpretira čitavu debatu o suverenitetu: ko može odlučiti ko s kim želi da živi? Možete li im nametnuti grupe stranaca silom ili ćete dopustiti da oni odluče koga će usvojiti? Jasno je da oni koji su za imigraciju neće uvažavati odluku (drugih) koji ne žele da prime migrante.”\nOrban je pomenuo članstvo u Evropskoj narodnoj partiji (EPP).\n“Dok smo (u EPP), a to je još za dugo ja se nadam, mi ćemo produžiti da budemo lojalni našoj partijskoj familiji. U isto vreme, kada je reč o migraciji, migracija ne poznaje partijske limite... Ja sam sasvim sit toga da EPP, kada traži saveznike, sve vreme gleda samo u pravcu pro-imigracionih snaga”, rekao je Orban.\nU Budimpešti, Orban je nagovestio da će produžiti da sklapa saveze “i sa drugim političarima, čak i dok je deo EPP”.\nHeroj Salvini i problematični Makron\nU Orbanovim očima, “Salvini je heroj”, zbog anti-imigracionog stanovišta na kom je italijanski ministar, izjavio je premijer Mađarske. Zaustavio je imigraciju na obalama Italije, naveo je premijer.\nOrban ne može nešto slično da kaže za Emanuela Makrona, predsednika Francuske. Makron je lider pro-imigracionih snaga protiv kojih istupa premijer Mađarske.\n“Tu nema ničeg ličnog. Ali, ukoliko se to što on želi u odnosu na migraciju materijalizuje u Evropi, to bi bilo rđavo za Mađarsku i ja bih prema tome morao da se borim protiv njega”, izjavio je Viktor Orban.\nGovoreći o Nemačkoj, premijer je rekao da on ne vidi nikakve izglede za kompromis sa Nemačkom, preneo je nemački Dojče vele. Nemački političari i mediji ga napadaju i podvrgavaju enormnom pritisku da prihvati migrante. “Orban je predvideo da će u Evropi biti dve civilizacije. Jedna, koja svoju budućnost gradi na mešavini islamske i hrišćanske koegzistencije, i druga, u centralnoj Evropi, koja bi bila samo hrišćanska.”\nFrancuski predsednik Emmanuel Macron razgovara s nemačkom kancelarkom Angelom Merkel, pored premijera Mađarske Viktora Orbana, dok se okupljaju za zajedničku fotografiji tokom konferencije u Evropskoj komisiji u Briselu, 23. februar 2018.\nNe zaostaje ni Di Majo\nSalvini u Poljskoj nije novi Salvini. Njegova ideja o “evropskoj mreži nacionalističkih partija” datira iz vremena uspeha s vladom koalicije, Lige i Pokreta pet zvezdica, juna 2018.\nItalijanski lider je u živom kontaktu s liderom francuske desnice Marin l Pen.\nOktobra, L Pen je posetila Rim, govoreći da će EU izbori otvoriti eru “osećaja (Evropljana) za zajedništvo”, pošto se nacionalističke partije budu postrojile u front za “narušene vrednosti, ponos i dostojanstvo običnih radnika”.\nSalvinijev partner u koaliciji Luiđi di Majo, izjavio je tom prilikom da i Pet zvezdica, takođe, spremaju sopstveni elektoralni manifesto, s populističkim grupama Evrope bliskim Zvezdicama.\n“Naš san je Evropa s više socijalnih prava, više inovacija i manje privilegija. Evropa koja u prvom planu ima svoje građane”, izjavio je Di Majo. On je odaslao ohrabrivanja “žutim prslucima” u Francuskoj, “da ne posustaju”.\nMarin L Pen i Veselin Mareški u Sofiji\nNovembra, liderka francuske desnice posetila je Sofiju, gde je na skupu bugarskih i evropskih istomišljenika rekla da je EU “najveći neprijatelj Evrope”.\nForum je istupio u ime “Evrope nacija i slobode”. Domaćin susreta su bili Veselin Mareški i njegova “populistička” Volja, objavio je balkaneu.com.\nSalvini i L Pen u Rimu, oktobra 2018.\nZagrljaj Francuske i Nemačke\nKancelar Angela Merkel i predsednik Emanuel Makron pakuju se 22. januara za Ahen, gde će potpisati sporazum “o produbljivanju Jelisejskog sporazuma”, objavio je Berlin.\nReč je o sporazumu iz 1963. kojim je izražena volja dve susedne sile da zauvek ukopaju međusobno neprijateljstvo i okrenu list bliske saradnje.\nMakronova kancelarija je objavila da bi papir koji će se potpisati mogao biti okvir za “još suvereniju, ujedinjenu i demokratsku Evropu”. Plemenito, ali vest o uzvišenoj Evropi jedinstva i demokratije, ostala je u zasenku izveštaja o “osovini Rim-Varšava” i aplauza toj inicijativi iz Mađarske.\nMnogo je nejasnoća u procesu koji je začet i još više zbunjenosti pri pokušaju da se pohvataju konci zbivanja. Ali kampanja pred izbore Evrope tek se zahuktava i biće prilike.


Predstavnice BiH će učestovati na Evropskoj matematičkoj olimpijadi\nProteklog vikenda na Prirodno-matematičkom fakultetu u Sarajevu je održano izborno takmičenje za odabir učenica koje će predstavljati Bosnu i Hercegovinu na Evropskoj matematičkoj olimpijadi za djevojke.\nEvropska matematička olimpijada za djevojke je šestodnevno međunarodno takmičenje u sklopu kojeg se sudionice takmiče riješavajući testove i zadatke iz različitih matematičkih oblasti. Zemlje sudionice ovog takmičenja, šalju svoje nabolje takmičarske timove koji se sastoje od četiri učenice srednjih škola.\nBosnu i Hercegovinu će na ovogodišnjoj olimpijadi predstavljati: Tijana Babić, učenica Gimnazije Banja Luka, Adisa Bolić, učenica Sarajevo koledža, Lejla Skelić, učenica Međunarodne srednje škole u Sarajevu i Elma Nuhanović, učenica Sarajevo koledža.\nPodsjetimo da je na prošlogodišnjoj Evropskoj matematičkoj olimpijadi Bosna i Hercegovina ostvarila historijski rezultat osvojivši jednu zlatnu, dvije srebrne i jednu bronzanu medalju, te zauzevši tako ekipno 4. mjesto od 31 evropske države. Medalju našoj državi tom prilikom je donijela učenica Sarajevo Koledža, Adisa Bolić.\nNašim predstavnicama, čestitamo na ostvarenom plasmanu na međunarodnu olimpijadu, te im želimo mnogo sreće i uspjeha na ovom i svim predstojećim takmičenjima.\nBoris Stanković srebreni na Balkanskoj matematičkoj olimpijadi\nJeste li genije? Samo jedan posto ljudi zna rješenje ovog zadatka\nPogledajte kakve zadatke iz matematike uče osnovci u Hercegovini\nSchmidt je održao konferenciju za novinare na kojoj je govorio o svom viđenju BiH kao "ujedinjujuće strukture"\nPredsjednik Suda BiH Ranko Debevec kažnjen javnom opomenom\nViše od 600 rudara rudnika “Kreka” ostaje bez radnog angažmana, idu u štrajk


Presuda za ubistvo novinara Slavka Ćuruvije: Četvorica bivših pripadnika DB osuđeni na ukupno 100 godina zatvora | Insajder\nPresuda za ubistvo novinara Slavka Ćuruvije: Četvorica bivših pripadnika DB osuđeni na ukupno 100 godina zatvora\nObjavljeno: 4.04.2019 | Ažurirano: 5.04.2019\nSudsko veće Specijalnog suda osudilo je danas četvoricu nekadašnjih pripadnika Državne bezbednosti (DB) na ukupno 100 godina zatvora zbog ubistva novinara Slavka Ćuruvije. Na po 30 godina zatvora osuđeni su Radomir Marković i Milan Radonjić, dok su Ratko Romić i Miroslav Kurak osuđeni na po 20 godina zatvora. Kako javlja reporter Insajdera, Sudsko veće ovu odluku nije donelo jednoglasno. Ovo je prvostepena presuda i na nju i odbrana i tužilaštvo imaju pravo žalbe.\nSlavko Ćuruvija / Foto: Srđan Ilić\nAdvokat Slobodan Ružić, punomoćnik porodice Slavka Ćuruvije, izjavio je danas da je očigledno da je sud smatrao da nije imao dovoljno dokaza za to da je Miroslav Kurak pucao na novinara Ćuruviju i da je zbog toga promenio izreku optužnice prema kojoj je taj operativac Državne bezbednosti označen kao neposredni izvršilac ubistva.\n"Promenjena je uloga Miroslava Kuraka. On je označen kao jedan od saizvršilaca, ali više ne kao lice koje je pucalo u Slavka Ćuruviju. Pošto je Ćuruvija nesporno ubijen iz vatrenog oružja, naravno da je moralo biti uvedeno NN lice", rekao je Ružić novinarima ispred Specijalnog suda nakon izricanja presude za ubistvo Ćuruvije.\nOn je naveo i da to što je sud uveo treće, odnosno NN lice, jeste moguće po zakonu, budući da je neophodno da postoji "identitet optužnice i presude" i da uvođenjem NN lica to nije narušeno.\nMilan Radonjić Foto: Srđan Ilić\nPrilikom dovoženja u Specijalni sud bivšeg načelnika RDB Radomira Markovića, koji se nalazi na odsluženju zatvorske kazne za druga dela, deo Ustaničke ulice bio je blokiran, a ceo kraj je obezbeđivao veliki broj policajaca.\nAdvokat Ružić je naveo da je porodica Slavka Ćuruvije očekivala takvu odluku Specijalnog suda.\n"Što se tiče odluke o kazni, smatram da je porodica očekivala da će kazna biti maksimalna, koliko je to moglo biti po zakonu", kazao je Ružić.\nOn je dodao da je to prvostepena odluka i da treba sačekati detaljno obrazloženje suda.\nTakvo obrazloženje demantovala je advokatica Milana Radonjića i Ratka Romića Zora Dobričanin Nikodinović, navodeći da to "u ovom postupku nije dokazano". Ona je, takođe, povodom današnje presude izjavila kako se "ni nakon nje ne zna ko je ubio novinara Slavka Ćuruviju", te i to da je presuda “doneta na osnovu medijskih spinova, a ne na osnovu dokaza u spisima predmeta”. Dobričanin je poručila i da će se žaliti na odluku suda, jer, kako tvrdi, sudija nije mogla da obrazloži zbog čega ih je osudila.\nRatko Romić Foto: Srđan Ilić\nĆuruviju je, prema optužnici, ubio Kurak, koji je u bekstvu, a saučesnik mu je bio Romić, koji je, kao i Radonjić, uhapšen januara 2014.\nSvi optuženi negirali su učešće u ovom ubistvu, dok Kuraka nadležne institucije do danas nisu uspele da lociraju, a javnost nema odgovor ni da li MUP za njim ciljano traga.\nOsim ove činjenice, sam sudski postupak obeležio je niz nelogičnih poteza, a samo jedan od njih bio je puštanje iz pritvora dvojice okrivljenih.\nNaime, Radonjića i Romića je sud 2017. pustio da presudu i suđenje sačekaju u kućnom pritvoru, sa nanogicom, iako su optuženi za ubistvo.\nNa odluku o prebacivanju Radonjića i Romića u kućni pritvor burno su reagovali i Fondacija Slavko Ćuruvija i Komisija za istraživanje ubistva novinara, a predsednik ove Komisije Veran Matić rekao je da posebno zabrinjava činjenica da su pojedini svedoci u izjavama pred sudskim većem izjavljivali da im je prećeno, a da još nije utvrđeno ko im je pretio, niti je završeno saslušanje svih svedoka.\nUpravo zbog tvdnji da bi im mogla biti ugrožena bezbednost, neki od ključnih svedoka u ovom postupku odbijali su da odgovaraju na pitanja.\nTrojica svedoka na suđenju tvrdili da im je prećeno. Reč je Miloradu Ulemeku, osuđenom bivšem komendantu JSO, kao i o Milošu i Aleksandru Simoviću, članovima Zemunskog klana.\nSva trojica nalaze se u zatvoru na odsluženju najdužih zakonskih kazni, a na suđenju za ubistvo Ćuruvije prvi put su se pojavili kao svedoci i morali su da govore istinu.\nTako je Legija rekao da ostaje pri iskazu datom Tužilaštvu za organizovani kriminal 2014, koji je ujedno bio ključan da se posle više godina zastoja pokrene istraga ubistva Ćuruvije, ali je odbio da odgovara na pojedina pitanja.\nU nastavku svedočenja Ulemek je precizirao da mu je prećeno kako bi odustao od svedočenja u tom slučaju, ali nije naveo ko mu je pretio.\nIpak, najveću prašinu u toku ovog sudskog postupka podigla je odluka sudskog veća da na zahtev odbrane izuzme neke od ključnih dokaza Tužilaštva.\nReč je o podacima Mobtela sa baznih stanica neposredno pred ubistvo Ćuruvije, sačuvanih na devet diskova koji su predati policiji, a iz kojih je jasno dokumentovano da su optuženi bili na mestu Ćuruvijinog ubistva i u to vreme međusobno komunicirali.\nUprkos tome, Sudsko veće 12. juna po drugi put donosi rešenje o izuzimanju ovog dokaza, ali ih Apelacioni sud početkom jula ipak vraća u postupak.\nIzveštaj sastavljen na osnovu ovih podataka, koji je do marta 2018. nosio oznaku tajnosti, prvi put je u sudnici predstavljen 4. jula. Sam izveštaj, prema tvrdnjama tužioca i zastupnika porodice, pokazao je da su optuženi, suprotno njihovim tvrdnjama, nalazili na mestu zločina.\nGotovo dve decenije nakon ubistva i skoro četiri godine od podizanja optužnice, suđenje je na samom kraju, a Tužilaštvo za organizovani kriminal predložilo je Sudu da optužene osudi na maksimalne kazne od 40 godina zatvora.\nZamenik tužioca Milenko Mandić u završnoj reči nazvao je smrt Ćuruvije “mučeničkom”, navodeći da je ubijen u borbi za bolju budućnost i obnovu demokratije, ali i zbog svoje istinoljubivosti.


u očekivanju presuda mladiću\nmladen djordjevic\t 07.06.2021. 17:22h\nBEOGRAD - Bivši ambasador Jugoslavije u UN Vladislav Jovanović očekuje da će na sednici Saveta bezbednosti UN, na kojoj će nekoliko sati posle izricanja presude generalu Ratku Mladiću, biti predstavljen izveštaj o radu Međunarodnog mehanizma za krivične sudove biti ponovljeni i osnaženi pritisci na Srbiju da izruči funkcionere SRS Vjericu Radetu i Petra Jojića.\nOn je kako bi predsednik Srbije Aleksandar Vučic, kome nije omogućeno da se uključi onlajn u rad sednice , mogao da iznese mnogo toga što ne bi bilo prijatno za neke uši, pogotovo za zapadne i da zato i žele da to izbegnu.\n''U ovom slučaju, nisu optužbe za ratne zločine, već za nepoštovanje Haškog suda, što nije obuhvaćeno našom obavezom niti je ''pokriveno'' zakonom. Međutim, oni (zapad) bi hteli da svoje shvatanje suda ekstenzivno tumače i da ubace sve što im pada na pamet'', kaže Jovanović za Tanjug.\nIstiče da je to izraz sile i moći, ali da ne može biti snaga prava jer, kako kaže, pravo nije na strani Haškom tribunala u tom slučaju.\nNa konstataciju da je predsedniku Srbije Aleksandru Vučiću nije omogućeno da se obrati onlajn na sednici, i pitanje kakav bi značaj imalo Vučićevo obraćanje, Jovanović kaže da fizičko prisustvo bez mogućnosti i prava da se obrati ne bi mnogo značilo, ali da bi predstavljalo demonstraciju nezadovoljstva i protivstava Srbije.\n''Međutim, ako bi mu se omogućilo da se obrati, predsednik bi mogao da iznese mnogo toga što ne bi bilo prijatno za neke uši, pogotovo za zapadne, a zato i žele da to izbegnu'', uveren je Jovanović.\nKako kaže, na zapadu smatraju da je što se tiče ''srpskog faktora'' i razbijanja Jugoslavije sve završeno, uključujući i nasilno i protivpravno izdvajanje Kosova i Metohije iz Srbije.\n''Sad se muče kako da to legalizuju i potrebna im je volja i pečat Srbije. Ali, to ne mogu da dobiju i zato su nervozni'', navodi Jovanović.\nUveren je da nije slučajnost što je sednica SB zakazana na dan izricanja presude Mladiću i da je to učinjeno namerno kao sastavni deo politike koja predstavlja Srbiju kao isključivog krivca odgovornog za sve probleme koji su nastali prilikom razbijanja Jugoslavije, posebno tokom rata u BiH.\nKako kaže, to što najviši predstavnik Haškog suda polaže račune pred SB UN govori o nezavisnosti tog suda koji, dodaje, zavisi od političke volje i instrukcija, ali i finansija SB.\nJovanović ne očekuje da će presuda Ratku Mladiću biti drukčija od presuda drugim srpskim državnim, političkim i vojnim rukovodiocima, ali smatra da to ne ide u prilog autoritetu tog suda i njegovog priznavanja od istorije kao nezavisnog.\n''Ne očekujem da će presuda Mladiću biti za jotu blaža od najteže, jer je to deo ukupne negativne politike koju određenje zemlje na zapadu sistematski gaje prema tzv.srpskom faktoru u jugoslovenskoj krizi, i Mladić ne može da bude izuzetak'', kaže Jovanović.\nfoto: AP, Nemanja Pančić\nKada bi, dodaje,komandati muslimanskih i hrvatskih snaga odgovarali po istim, teškim optužbama kao i Mladić, moglo bi se eventualno govoriti o ''jednakoj meri za sve''.\n''Niko od hrvatskih i mislimanskih vrhovnih rukovodilaca nije odgovarao. Sa (Ante) Gotovinom je bila šarada, dok komandanti muslimanskih snaga nisu ni bili obuhvaćeni i ostali su potpuno nepovređeni bilo kojom sudskom istragom'', zaključuje Jovanović.\nVladislav JovanovićSavet bezbednostiAleksandar VučićRatko MladićHagpresuda\nBEOGRAĐANIN (51) UHAPŠEN U POŽAREVCU: Pretio čoveku preko društvenih mreža, a onda mu došao ispred kuće


Koristite predloške da biste kreirali različite vrste SharePoint lokacija - Office podrška\nKoristite predloške da biste kreirali različite vrste SharePoint lokacija\nPrimenjuje se na: SharePoint Online Office za preduzeća Office 365 Small Business SharePoint Server 2016 SharePoint Server 2013 Enterprise Još... Manje\nVerzija SharePoint koristite određuje tip najvišeg nivoa lokacije ili podlokacije, možete da kreirate. Izbor predložaka lokacije koje su vam dostupne podrazumevano zavisi od funkcije podešavanje od strane administratora i Office 365 ili SharePoint Server plan imate.\nSharePoint Online lokacije najvišeg nivoa\nPodrazumevano SharePoint Online nudi lokacijama grupe povezani tima za saradnju sa članovima svog tima ili one koji rade zajedno na projektu i komunikacije lokacije za deljenje vesti, izveštaji, statusi itd sa drugim osobama. Kada birate SharePoint u Office 365 pokretanju, a zatim kliknite na dugme + Kreiranje lokacija, imate izbor između jednu od ove dve predloške.\nDa biste saznali više o lokacijama tima SharePoint Online , pogledajte članak Kreiranje lokacije tima u sistemu SharePoint Online ili Šta je to SharePoint lokaciji tima? Komunikacije lokacija, u članku Kreiranje komunikacije lokacije u sistemu SharePoint Online ili Šta je to SharePoint lokacije komunikacije?\nSharePoint Online podlokacija\nNapomena: SharePoint Online najvišeg nivoa lokacije, kao što je lokacija tima ili komunikacije nisu dostupni kao predlošci podlokacija. Lokacije tima i komunikacije se može kreirati samo kao najviši nivo lokacije.\nU SharePoint Online, možete da kreirate podlokacije sa samo klasični predlošci. Kartica "objavljivanje" dostupna je samo kada omogućite SharePoint infrastruktura za objavljivanje i samo kao podlokacije sa lokacije najvišeg nivoa, grupe povezani tima. Infrastruktura za objavljivanje i objavljivanje podlokacije nisu dostupne na vrhu levelcommunication lokacijama.\nLokacija tima može da se koristi kao jedinstveno okruženje za kreiranje, organizovanje i deljenje dokumenata. Na primer, koristite listu „Objave“ da biste emitovali ključne informacije, nove alatke ili resurse članovima tima. Koristite kalendar da biste delili informacije o planiranju kao što su događaji tima, rokovi i odmori. Možete da isprobate i listu „Veze“ kako biste članovima tima pomogli da se povežu sa partnerskim lokacijama ili da pronađu ključne informacije za svoje poslove.\nNapomena: Za SharePoint Online podlokacije, ovo kreira lokacije klasični tima.\nPredlošci lokacije Enterprise vam lokacija za dokument ili zapis za skladištenje i praćenje, poslovno obaveštavanje za analizu podataka ili mogućnosti pretrage na nivou lokacije. Podržani su samo u SharePoint 2013 i 2016 i podlokacija u SharePoint Online. Nijedno podržava SharePoint 2013 Foundation.\nLokacija centra za pretragu (za veliko preduzeće ili osnovni)\nSve su podržani u sistemu SharePoint 2013 i 2016 i kao podlokacije iz SharePoint Online lokacije tima. Nijedno podržava SharePoint 2013 Foundation ili kao podlokacije na SharePoint Online komunikacije lokacijama.


Ugljanin: Velikosrpska ideologija je velika opasnost za cijeli Balkan – SNEWS\nUgljanin: Velikosrpska ideologija je velika opasnost za cijeli Balkan\nBy SNews 27. Maja 2022. 380 No comment\nPredsjednik SDA Sandžaka Sulejman Ugljanin izjavio je danas da su Bošnjacima u Srbiji ugrožena prava na polju dobijanja dokumenata na bosanskom jeziku.\nUgljanin je na konferenciji za medije kazao da je 14. aprila ustanovljeno da Bošnjaci nemaju ustavom i zakonom predvidjenu mogućnost da podnesu zahtjev za izdavanje ličnih dokumenata na svom maternjem jeziku.\n“Ovim povodom sam uputio pismo ministru unutrašnjih poslova sa zahtjevom da preduzme sve što je moguće da se bosanski jezik uvrsti u sistem MUP-a, te predložili konkretna rješenja za to”, naveo je predsjednik SDA Sandžaka i dodao da time žele da ohrabre Bošnjake da ostvaruju svoja prava koja su garantovana i svim medjunarodnim konvencijama.\nOn je rekao da su predstavnici ove partije danas lično otišli kod načelnika PU Novi Pazar da se informišu o preduzetim aktivnostima nakon njihove urgencije koju su uputili ministru.\n“Pozivam građane da ne prihvataju i potpisuju formulare dok ne bude uvršten bosanski jezik i latinično pismo u sistem za izdavanje ličnih dokumenata u Republici Srbiji”, apelovao je Ugljanin i poručio da je to doprinos ovoj državi da se odrekne velikosrpske politike.\n– Pozdravio prijedlog u parlamentu Crne Gore o usvajanju Rezolucije o zločinu u Štrpcima\nLider SDA Sandžaka je danas ocjenio veličanstvenim zahtjev poslanika u Skupštini Crne Gore, Adnana Strikovića i Suade Zoronjić, koji su predložili da se usvoji Rezolucija o zločinu u Štrpcima.\n“Nakon 29. godina mladi i nacionalno svjesni Bošnjaci osjetili su da je u Crnoj Gori poražena velikosrpska ideologija. Oni imaju moralno pravo da u ime tih žrtava podnesu zahtjev za Rezoluciju i obezbijede pravdu”, kazao je on.\nNa konstataciju novinara da Srbija uskraćivanjem prava manjinama ne može zatvoriti poglavlja za pristupanje Evropskoj Uniji, Ugljanin je ponovio da je velikosrpska ideologija glavni krivac takvih pojava, ali da krivicu snosi i sama EU.\n“Evropska unija je prihvatila nelegitiman Akcioni plan Vlade Srbije još 2016. godine u kome nisu ispoštovana prava manjinskih zajednica”, ocjenio je on i poručio da su oni ispoštovali i upoznali sve nadležne instance o tome, a ako to ne urodi plodom, onda će pravdu tražiti pred evropskim sudstvom.\nZamoljen da pojasni termin “velikosrpska ideologija”, on je odgovorio cititom Veselina Đuranovića, bivšeg predsjednika Vlade SFRJ, koji je kazao da je “velikosrpska ideologija jedna velika opasnost za cijeli Balkan i Jugoslaviju, a vodi je Srpska crkva sa svojim tajnim kanalima”, a prema njegovim riječima, ti tajni kanali su vojska i SANU, zaključio je Ugljanin.\nTagovi: izdavanje ličnih dokumenata na svom maternjem jeziku SDA Sandžaka Sulejman Ugljanin velikosrpska ideologija\nNišta od Vučićevog “rikverca”, gorivo danas opet skupje


TEGELTIJA: Srpska pokazala finansijsku stabilnost - Opcija\nTEGELTIJA: Srpska pokazala finansijsku stabilnost\n26-06-2018 Biznis, Finansije, Pocetna\nMinistar finansija Republike Srpske rekao je da je Srpska uspješnim izlaskom na međunarodno finansijsko tržište i emisijom obveznica na Bečkoj berzi pokazala finansijsku i političku stabilnost.\n“Na to tržište mogu da izađu samo zemlje koje imaju stabilne javne finansije i pozitivne trendove kretanja privrednog rasta”, ocijenio je Tegeltija, komentarišući prvo pojavljivanje Srpske na međunarodnom finansijskom tržištu, gdje je emisijom obveznica na Bečkoj berzi obezbijeđeno oko 170 miliona evra.\nTegeltija je naglasio da je pred samu emisiju obveznica bilo potrebno pribaviti sve rejtinge.\n“Da pokažete da ste sposobni da servisirate to što ćete imati u nekom budućem periodu. To su međunarodni investitori prepoznali”, naveo je Tegeltija.\nOn je istakao da je Srpska na tom planu pokazala i samostalnost, iako je bilo velikih pokušaja opstrukcije.\n“Pojedinci iz nekih fondova su u toku aukcija na međunarodnom finansijskom tržištu slali poruke da mi na to nemamo pravo i slično, iako smo emisiju obveznica odradili u skladu sa austrijskim pravom”, rekao je Tegeltija sinoć za RTRS.\nOn je naglasio da je Srpska nakon uspješnog izlaska na međunarodno tržište dobila još jedan siguran izvor svog finansiranja ukoliko se za to ukaže potreba, te znatno smanjila zavisnost od međunarodnih finansijskih institucija i domaćeg bankarskog sektora.\n“Ovo nije nešto što smo morali u ovom trenutku, iako smo pažljivo birali trenutak za to. Da smo izabrali pravo vrijeme za pojavljivanje na međunarodnom finansijskom tržištu, pokazalo se sa stanovištva visine kamatne stope. Sve zemlje u našem okruženju su, prvi put izlazeći na to tržište, plaćale kamatnu stopu oko osam odsto, a mi smo dobili 4,75 odsto. Apsolutno smo zadovoljni time”, rekao je Tegeltija.\nKada je riječ o koeficijentima raspodjele prihoda od PDV-a između entiteta, Tegeltija je ocijenio da taj sistem nije savršen.\n“On se primjenjuje od osnivanja Uprave za indirektno oporezivanje /UIO/ BiH i tehnički je manjkav, jer u njemu postoji sistem uplitanja pojedinaca da mijenjaju tu neku krajnju potrošnju. Pri tome, malo je ljudi iz Srpske koji mogu na to uticati, a mnogo je više onih iz Federacije BiH kojima je taj sistem dostupan i mogu da utiču na ono što nije realna potrošnja”, objasnio je Tegeltija.\nOn je istakao da se taj sistem može tehnički unaprijediti određenim informatičkim izmjenama u UIO.\n“Trebalo bi tražiti dugoročniji i sigurniji način raspodjele indirektnih poreza između entiteta, jer tokom godine nastaje nepovjerenje i nesigurnost da li će doći do promjene koeficijenata ili ne”, rekao je Tegeltija.\nOn je naglasio da je Srpska spremna da razgovara o unapređenju modela raspodjele indirektnih poreza u BiH.\n“Svi pozivi na konstruktivan dogovor u tom smislu dolaze iz Srpske, i kada je u pitanju krajnja potrošnja i naplata putarine. Ali, često nema povratnog pozitivnog signala s druge strane”, rekao je Tegeltija.\nGovoreći o odnosu Vlade i poslodavaca u Srpskoj, Tegeltija je naveo da je Vladin stav da treba tražiti način da se smanji zbirna stopa doprinosa.\n“Jesmo za tu mjeru, ali mora ostati ravnoteža kada su u pitanju prihodi za naše fondove socijalne sigurnosti”, naveo je Tegeltija.\nOn je istakao da je zajedničkim memorandumom sa poslodavcima definisano da je Vlada bila spremna da se odrekne dijela prihoda kroz direktne poreze u korist smanjenja zbirne stope doprinosa.\n“Međutim, kroz razgovore s poslodavcima i procjene, pokazalo se da je u ovom trenutku možda mnogo važnije da se poveća neto primanje zaposlenih radnika, a da poslodavci nemaju povećano izdvajanje za bruto plate”, rekao je Tegeltija.\nOn je naglasio da se kombinacijom mjera može zadržati radno sposobno stanovništvo, ali i da poslodavci na tom planu treba da povećavaju neto plate radnicima.\n“Vlada će kroz pronalitetnu i politiku plata uraditi sve iz svoje nadležnosti, ali ako poslodavci žele zadržati kvalitetnu radnu snagu, moraće povećavati plate”, rekao je Tegeltija.


Vesti online / Sport / Odbojka / Terzić: Moramo da pobedimo Tajland ako hoćemo na F6\nVažan meč: Zoran Terzić\n- Ako planiramo, a planiramo da idemo na fajnal-siks moramo da pobeđujemo. Tajland spada u tu grupu ekipa koju bi trebalo da pobedimo ako mislimo da idemo na F6. Ne bismo smeli tu da dozvolimo kiks jer bismo morali posle da ga nadoknadimo protiv neke od jačih, vrhunskih ekipa - rekao je Terzić, a prenosi Odbojkaški savez Srbije.\n- Nadam se da ćemo moći da odigramo utakmicu na dovoljno visokom nivou da pobedimo Tajland - rekao je Terzić.\n- Igraju drugačije od praktično svih ekipa na svetu, više čak ni Japan ne igra sa tolikim brojem kombinacija kao Tajland. Ako primaju dobro servis, teško je igrati protiv njih. Nadam se da ćemo dovesti utakmicu na nivo koji će nama odgovarati, u smislu da Tajland nema mnogo idealnih prijema, da naš napad funkcioniše kako treba... Ako bude tako, onda neće biti problema da zabeležimo pobedu - rekao je Terzić.


Šarović: Podržavam mali Šengen | Novinska agencija Beta\nREGION | 12.11.2019 16:40 > 12.11 16:48\nŠarović: Podržavam mali Šengen\nMinistar ekonomskih odnosa i spoljne trgovine BiH Mirko Šarović (SDS) izjavio je danas da on podržava inicijativu "mali Šengen", odnosno povezivanja regiona, pod uslovom da to ne bude zamena za članstvo u Evropskoj uniji.\n"Govori se o inicijativi za unapredjenje zone slobodne trgovine, o većem povezivanju. Ja sam od onih koji podržavaju tu inicijativu", kazao je Šarović novinarima posle sednice Saveta ministara BiH.\nOn je izrazio nadu da će BiH u decembru biti pozvana kako bi konkretnije razgovaralo o ovoj inicjativi.\n"Ukoliko se nadje zajednički jezik, onda ćemo imati sporazum o granici. To je uvek dvosmerna ulica. Važno je pitanje i treba na tome raditi", dodao je on.\nZaključci parlamenta RS su najobičniji politički pamflet\nLider Srpske demokratske stranke (SDS) Mirko Šarović ocenio je zaključke posebne sednice Narodne skupštine Republike Srpske najobičnijim političkim pamfletom.\n"Svašta nam je ispričao član Predsedništva BiH Milorad Dodik i o onim jagnjadima, prasadima, Amerikancima, Evropljanima, naprosto nisam mogao sve da zapamtim. Nudio nam je čak i koaliciju", kazao je Šarović novinarima u Sarajevu.\nPrema njegovim rečima, vraćanje Narodne skupštine RS na 1995. godinu je potpuno suvišno.\n"Ako govorimo o velikim pitanjma u Narodnoj skupštini, koja bi trebalo da budu opšte prihvaćena, onda se podrazumeva da svi treba da učestvuju", ocenio je lider SDS-a.\nŠarović je dodao da SDS nije imao priliku da učestvuje u kreiranju informacije o kojoj se raspravljalo na sednici parlamenta, a koja je, kako je kazao, loš, nakaradan, pretenciozan i netačan materijal.\n"Jedan pravi pravcati politički pamflet. Mislim da se on zaista nije trebao pojaviti pred poslanicima Narodne skupštine", istakao je on.\nPrema njegovim rečima, zaključci koje je usvojila vladajuća većina u RS, nemaju preveliki domet.\n"Mislim da su više naručeni za ovaj trenutak u kom treba da se održi tenzija. Nekad političke opcije, i one koje su na vlasti, žele da održe jaku tenziju, jer se u toj tenziji najbolje snalaze…. Ponekad treba izmisliti neprijatelja", dodao je Šarović.\nPoslanici vladajuće većine u Narodnoj skupštini Republike Srpske usvojili su rano jutros dvadeset zaključaka, medju kojima je i onaj koji promoviše prava naroda na samoopredjeljenje.\nU zaključcima se, izmedju ostalog, najavljuje donošenje novog Ustava RS, odbacivanje bonskih ovlaštenja visokih predstavnika, kao i zahtev za ukidanje OHR-a.\nUsvojena je i Informacija o neustavnoj transformaciji dejtonske strukture BiH i uticaju na položaj i prava RS, u kojoj se navodi da institucije Republike Srpske imaju obavezu da insistiraju na doslednom sprovodjenju Dejtonskog sporazuma, posebno Aneksa četiri Ustava BiH.\nU informaciji su navedene i teške optužbe na račun opozicije u RS i predstavnika SDS-a i PDP-a u institucijama BiH u Sarajevu, koji su označeni kao "izdajnici, bakirovci, nosioci probosanske politike".


Čukarički je ustupio na pozajmicu Radu Marka Šarića. Momak koji je prošao čitavu Omladinsku školu tima sa Banovog brda, provešće prolećni deo sezone na Banjici. Marko je deo generacije Čukaričkog koja je 2016. godine osvojila Omladinsku ligu Srbije.\nŠarić je rođen 28. novembra 1998. godine u Beogradu, igra na poziciji ofanzivnog veznog i napadača. Za prvi tim Čukaričkog odigrao je ukupno 23 meča, postigao je dva pogotka. Tokom pozajmice u Radničkom iz Pirota na sedam utakmica jednom je bio strelac.


U Istanbulu saznao da dolazi u Partizan: Drago mi je da se ovako završilo | MONDOBA\nBojan Matic izjava stigao u FK Partizan pripreme Belek 2020\n27. September, 08:56\nU Istanbulu saznao da dolazi u Partizan: Drago mi je da se ovako završilo 0 Podijeli Podijeli na facebook Podijeli na twitter Podijeli na viber Pošalji na mail\n24.01.2020. / 19:42\nU Istanbulu saznao da dolazi u Partizan: Drago mi je da se ovako završilo\nAutori mondo.rs Autori Vladimir Sukdolak 24.01.2020. / 19:42\nBojan Matić je i zvanično novi fudbaler crno-belih, a prvi put od potpisivanja ugovora se i obratio medijima.\n/Reporter MONDA iz Turske, Vladimir Sukdolak/\nBojan Matić je još letos bio želja Partizana, pričao je o tome i Savo Milošević, a sa šest meseci zakašnjenja, napadač stiže u redove kluba iz Humske.\nDoskorašnji igrač Vojvodine je sa crno-belima potpisao ugovor na dve i po godine, do leta 2022, i u Partizanu će nositi dres sa brojem 91.\nPominjalo se još ranije ovog meseca da bi Partizan mogao da pazari u Novom Sadu i na kraju je do toga i došlo, ali ne na uobičajen način.\nNaime, Matić je sa Vojvodinom pošao na pripreme u Tursku, ali je po dolasku u Istanbul saznao da su se beogradski i novosadski klub dogovorili o transferu igrača.\nKako kaže, nije znao da će se stvari odigrati na ovaj način.\n"To nisam baš mogao da pretpostavim. Ali dobro, već nedelju-nedelju i po dana su bile neke spekulacije oko Partizana i jednostavno, očekivao sam na neki način i to se dogodilo. Nisam baš mislio da će ovako da bude, ali eto, drago mi je da se ovako završilo", rekao je Bojan Matić o prelasku u redove Partizana.


Scott: NATO i Srbija imaju iste strateške ciljeve | Srbija, NATO | Al Jazeera Balkans\nUputili smo jasnu poruku kosovskoj vladi da takse na uvoz robe iz Srbije i BiH moraju biti ukinute, ponovio je ScottAP - Arhiva\nNATO i Srbija imaju iste strateške ciljeve, Evropu koja je ujedinjena, slobodna i u miru i možemo raditi zajedno kao partneri da postignemo te ciljeve, kazao je ambasador SAD-a u Srbiji Kyle Scott obraćajući se na otvaranju 6. Beogradske NATO sedmice.\n"Srbija nije članica NATO-a i ne želi da to postane , ali mi smo ovdje iz dva razloga i to da postignemo zajedničke ciljeve i partnerstvo. NATO je posvećen miru, zajedničkim vrijednostima i vladavini prava, a Srbija je bitan partner i ona će doprinijeti strateškim ciljevima da se postigne snažna i dugotrajna stabilizacija Srbije i regije", kazao je Scott, prenosi Tanjug.\nSlika koja je zasnovana na realnosti\nScott je dodao da Amerika Srbiju smatra vitalnim partnerom i dodao da je Srbija jedina zemlja u kojoj se NATO pojavio kao otvoreni ratni neprijatelj, ali je sada situacija promijenjena i to, kaže, daje optimizam po pitanju mira u cijeloj regiji i mira između Beograda i Prištine.\n“Najočiglednija uloga NATO u regiji jeste da osiguramo sigurnost i stabilizaciju, a iste ciljeve ima i Srbija. Zahvaljujući Rezoluciji 1244 i povelji 4 UN-a, KFOR je vojna organizacija koja se brine da postoji mir i sloboda kretanja za sve zajednice na Kosovu. SAD ima najviše vojnika i to radimo kako bismo se pobrinuli da svi građani Kosova imaju mir i da budu sigurni”, rekao je Scott.\nRobert Pszczel iz Odjeljenja za javnu diplomatiju NATO-a kaže da oni ne pokušavaju obrisati historiju, ali žele stvoriti sliku koja je zasnovana na realnosti budući da je Srbija danas suočena sa dezinformacijama o toj alijansi, a da oni koji to plasiraju koriste emitirane argumente.\nPszczel je na Šestoj NATO sedmici u Beogradu kazao da te “neobične vijesti” za koje se kasnije ispostavi da nisu istinite kvare sliku i da građani Srbije zbog toga ne mogu imati mišljenje koje je zasnovano na činjenicama.\nOn je istakao da čitav NATO, odnosno svih 29 članica te alijanse dijeli zajednički interes sa Srbijom, a to je mir i stabilnost u regiji.\nStoltenberg u Srbiji: NATO nikada nije natjerao bilo koju zemlju na članstvo


VRAĆAMO SE U INSTITUCIJE BIH, ali pod jednim uslovom: Dodik IZNIO jasan stav preko čega se NE MOŽE PRELAZITI! – Banjaluka24\nVRAĆAMO SE U INSTITUCIJE BIH, ali pod jednim uslovom: Dodik IZNIO jasan stav preko čega se NE MOŽE PRELAZITI!\nMilorad Dodik, predsjednik SNSD-a je predložio da NS RS podrži da uslov za povratak predstavnika RS u institucije BiH bude donošenje zakona kojim bi RS i konstitutivni narodi bili zaštićeni od klevete i nazivanja genocidnim.\nPored toga, Dodik je predložio da NS RS potvrdi zaključke o povlačenju saglasnosti na poreze, vojsku i pravosuđe, i da se ide dalje u pregovore.\nŠto se tiče nadležnosti RS, predložio je da parlament usvoji dvije antikorupcijske mjere, od kojih se jedna odnosi na zakon o finansiranju stranih subjekata koji djeluju u RS, po uzoru na sličan američki zakon. Takođe, predložio je uspostavljanje antikorupcionog tima u NS RS, na čijem čelu bi bio predstavnik opozicije, koji bi preispitao sve antikorupcijske mjere koje je donijela vlast do sada.\nTakođe, istakao je da je RS potreban zakon o ispitivanju porijekla imovine, a pozvao je predstavnike opozicije da podrže sve ove mjere.\nNa početku svog govora, Dodik je optužio opoziciju da je s Gabrijelom Eskobarom, specijalnim izaslanikom SAD, pristala da razbije srpsko jedinstvo u zamjenu za sankcije Miloradu Dodiku i ATV-u.\nOn je rekao da je opoziciji jedina tema on, i da oni ne znaju šta žele kada je u pitanju koncept kako oni vide RS i srpsko pitanje.\nDodik je rekao da ekonomija RS nikad nije bila bolja, kao ni vidljivost RS na međunarodnom planu, uključujući Rusiju, Kinu, Mađarsku, Sloveniju i Hrvatsku.\n– Opozicija tvrdi da RS nema prijatelja, a ja vam tvrdim da ima – rekao je Dodik, i dodao da ima i prijatelja za koje još ne može javno da govori.\n– Imamo dobru regionalnu saradnju, dobre odnose sa Srbijom i Rusijom i Srpskom pravoslavnom crkvom i široki krug prijatelja – rekao je Dodik i dodao da RS ima svoj teritorij, izabranu vlast, narod, što su, kako je rekao, osnovni elementi za državu.\n– Mi smo skrenuli na RS globalnu pažnju to je uspjela jedna mala zajednica jer se bori za slobodu i prava koja ima po ustavu – rekao je Dodik, prenose Nezavisne novine.\nDOBACIVAO DODIKU Vukanović udaljen sa posebne sjednice Narodne skupštine


OBNOVLJENI UGOVORI OPENS-A SA 42 OMLADINSКE ORGANIZACIJE | Novi Sad\nPočetna stranica › OBNOVLJENI UGOVORI OPENS-A SA 42 OMLADINSКE ORGANIZACIJE\nOBNOVLJENI UGOVORI OPENS-A SA 42 OMLADINSКE ORGANIZACIJE\nКonferencija OPENS2019 na kojoj su obnovljeni ugovori sa 42 omladinske organizacije koje od 2017. godine sprovode 46 programskih aktivnosti, održana je u Master centru Novosadskog sajma.\nPrisutnima su se tom prilikom obratili koordinator OPENS 2019 Vukašin Grozdanović, pomoćnica Ministra kulture i informisanja Republike Srbije Asja Drača Muntean, pomoćnik pokrajinskog sekretara za sport i omladinu Dragan Milić i gradonačelnik Novog Sada Miloš Vučević.\n- Nije poenta samo u 2019. godini i ovoj prestižnoj tituli, već je to izvrsna prilika da utemeljimo fundamentalne stvari za omladinsku politiku i da ih unapređujemo u narednim godinama. Veoma sam ponosan što u Novom Sadu omldinske organizacije kreiraju politiku za mlade, i to je kontinuiran i sistemski proces. Svi delujemo zajedno, a rezultat takvog delovanja je i osvajanje same titule. Cilj nam je da pozitivnu priču iz Novog Sada proširimo i na druge gradove u Srbiji - naglasio je gradonačelnik Miloš Vučević.\nPomoćnik pokrajinskog sekretara za sport i omladinu čestitao je organizacijama koje su obnovile ugovore i poželeo im puno uspeha u realizaciji programa. On je rekao da je u 2018. Pokrajinska vlada podržala OPENS sa 22 600 000 dinara, i najavio da će se takva podrška nastaviti.\nPrema rečima Vukašina Grozdanovića u preduzetim programskim aktivnostima Omladinskog saveza udruženja ''Novi Sad Omladinska prestonica Evrope – OPENS2019'' je, samo tokom 2018. godine, učestvovalo 75 000 mladih. Кako je najavio za period od tri godine na različite načine OPENS će uključiti preko pola miliona mladih iz cele Evrope.\n- Prošle godine je za realizaciju projekata izdvojeno preko 40 miliona dinara, a ove godine ćemo izdvojiti preko 90 miliona. Partnerstvo sa organizacijama je bitno jer su one sa nama od početka, kada smo pisali aplikaciju, pa je red da je zajednički sprovodimo. Uveli smo strožiji sistem evaluacije i finansijske kontrole projekata, jer želimo da postavimo standarde i pokažemo zašto smo Omladinska prestonica Evrope. Ove godine biće mnogo obuka jer treba da gradimo kapacitete organizacija - istakao je Vukašin Grozdanović i naglasio da je OPENS podržan od Republike, Pokrajine i Grada, te da će preko 350 miliona dinara biti uloženo u njihove aktivnosti u 2019. godini.\nNovi Sad, 24. januar 2019. godine


Đukanović najpopularniji, blagi pad podrške članstvu u EU\nCrnogorski predsjednik Milo Đukanović govori u Evropskom parlamentu, 2. oktobar 2018.\nPodgorički Centar za demokratiju i ljudska prava (CEDEM) saopštio je da vladajuća Demokratska partija socijalista trenutno uživa podršku 41,5 odsto građana, dok je na vrhu liste najbolje ocijenjenih političara ponovo lider te partije, predsjednik Crne Gore, Milo Đukanović.\nIstraživanje javnog mnjenja koje je ova organizacija sprovela krajem novembra i početkom decembra na uzorku od 1004 ispitanika pokazalo je da je na drugom mjestu Demokratska Crna Gora sa 20,7 odsto podrške, a njen predsjednik Aleksa Bečić najbolje ocijenjeni političar poslije Đukanovića, saopštili su iz CEDEM-a.\nTreći na listi popularnosti je Demokratski front koga podržava 10,1 odsto građana, nakon čega slijede Socijalistička narodna partija (SNP) sa 6,8 odsto i nekoliko partija i koalicija sa podrškom do četiri odsto građana.\nIzvršna direktorica CEDEM-a, Milena Bešić, saopštila je na konferenciji za medije da u ovom trenutku 63 odsto građana Crne Gore smatra da zemlja treba da postane članica EU, a protiv članstva je 19 odsto, dok o članstvu u NATO 40 odsto ima pozitivno mišljenje, a 42 odsto negativno.\n"Bilježimo umjereni trend pada podrške članstva Crne Gore u EU, a razlog tome može biti, osim rada Vlade po ovom pitanju, i neki spoljni faktori, poput krize u samoj EU, pitanje Bregzita koje unosi promjene u stavu u ostalim zemljama, jačanje desničarskih struja…", istakla je Bešić, navodeći da je u ovom trenutku smanjeno interesovanje za NATO, kao i da je “društvo i dalje veoma podijeljeno oko ovog pitanja”.\nPrema istoj anketi, 29,2 odsto građana smatra da bi Crna Gora u spoljnoj politici, trebalo da se ugleda na Evropsku uniju (EU), dok po 16,3 odsto njih smatra da bi crnogorski spoljnopolitički uzor trebalo da budu Sjedinjene Američke Države, odnosno Rusija.


NovaEnergija.net » Vlada odustala od subvencija britanskoj IT kompaniji Endava! Vlada odustala od subvencija britanskoj IT kompaniji Endava! – NovaEnergija.net\nNivo ulaganja u IT po glavi stanovnika u Srbiji je 60 evra i daleko je i od Hrvatske, gde je 200 evra, a pogotovo od proseka u EU koji iznosi 800 evra.\nVlada odustala od subvencija britanskoj IT kompaniji Endava! was last modified: December 10th, 2016 by Jelena Jovičić\nbudžetendavait sektorsubvencijetopvlada srbije


Lastom na Zlatibor i Kopaonik: Posebni popusti za porodice – Saobraćajno preduzeće Lasta AD\nPočetna / Vesti / Lastom na Zlatibor i Kopaonik: Posebni popusti za porodice\njan 1. 2013.\nBeograd, 21. decembar 2012. godine – Saobraćajno preduzeće „Lasta“ će i ove zimske sezone održavati linije ka najposećenijim planinskim centrima u Srbiji. Godinama unazad najposećenije destinacije tokom zimskih meseci su Kopaonik i Zlatibor, pa je Lasta u ovom periodu otvorila ekspres linije ka ovim planinama.\nSezonske linije ka Zlatiboru i Kopaoniku počeće da saobraćaju 25. decembra 2012. godine. Turisti će Lastom moći da putuju do Zlatibora i nazad sve do 28. februara, a linija do Kopaonika će saobraćati do 15. marta 2013. godine.\n„Prethodnih godina uvek se tražila karta više ka Kopaoniku i Zlatiboru. Turisti su zadovoljni onim što im nude ovi planinski centri, ali i Lasta kao najveći autoprevoznik u Srbiji, pa je to bilo dovoljno da i ove godine nastavimo da održavamo linije do ovih planina“, istakla je Ana Petrović, PR menadžer Laste. Ona je dodala da su cene karata za sezonske linije pristupačne za sve kategorije putnika, kao i da je Lasta pripremila posebne popuste za porodice koje se odluče da putuju do ovih planina.\nLinija Beograd –Kopaonik saobraćaće svakodnevno, sa polaskom iz Beograda u 8.45 sati, a povratak sa Kopaonika planiran je u 13.30 sati. Petkom, subotom i nedeljom, Lasta će ka Kopaoniku kretati u 05.45 sati, a u prestonicu će se vraćati u 17.15 sati.\nZa turiste koji odluče ove zime da posete Zlatibor, Lasta će iz Beograda saobraćati svim danima u 08 sati, a povratak sa ovog planinskog vrha je u 14 sati.\nSaobraćajno preduzeće „Lasta“, kao najveće saobraćajno preduzeće u jugoistočnoj Evropi, ove godine proslavilo je 65 godina od svog osnivanja. Jubilarnu godinu obeležava u znaku bogatije ponude, a ekspres linije ka Kopaoniku i Zlatiboru u zimskim mesecima samo su neke od pogodnosti koje Lasta nudi putnicima.


Web stranica Vlade TK - Unaprjeđenje saradnje dva nivoa vlasti u oblasti obrazovanja i nauke\nSastanak je uprličen kako bi se sagledale zajedničke aktivnosti kroz programe za 2022. godinu u oblasti obrazovanja i nauke.\nDelegaciju Federalnog ministarstva obrazovanja i nauke predstavljali su sekretar Alden Kajtaz i pomoćnica ministra za predškolsko, osnovno i srednje obrazovanje Nadija Bandić.\nMinistar Baraković upoznao je goste o aktivnostima i strateškim ciljevima Ministarstva obrazovanja i nauke Tuzlanskog kantona u oblasti nauke i visokog obrazovanja, te srednjeg, osnovnog i predškolskog obrazovanja.\nPredstavnici Federalnog ministarstva obrazovanja i nauke ovom su prilikom naglasili da će u skladu sa strateškim dokumentima Federacije Bosne i Hercegovine podržavati projekte u oblasti kvalitetnog i inkluzivnog društvenog razvoja, funkcionalnog obrazovanja i naučno-istraživačkih projekata.\nNa sastanku je bilo riječi i o povećanju obuhvata djece predškolskim odgojem i obrazovanjem te aktualizirana problematika izrade novih kurikuluma za osnovno obrazovanje zasnovanih na ishodima učenja.\nJedan od zaključaka sastanka je da će Federalno ministarstvo u što skorije vrijeme sazvati tematski sastanak ministara obrazovanja i nauke u Federaciji BiH o aktivnostima na izradi novih kurikuluma.


17 Sep 2021 - ekapija - EPS - Termoelektrane ostaju oslonac\nSmatra da će ugalj i u narednom periodu biti osnova i oslonac energetske sigurnosti Srbije:\n- Proizvodnja koju sada imamo, od 70%, ne može se brzo i na realan način zameniti. Povećanje OIE je neophodno, kako bi se napravio balans i proces koji bi mogao da bude održiv za sve. Kada budemo videli strateška dokumenta, moći ćemo da pričamo o planovima EPS-a.\nDodao je i da će termoelektrane, usklađene sa merama zaštite životne sredine, biti osnova za sigurnost snabdevanja, za integraciju OIE, što je, kako kaže, preduslov za uspešan razvoj projekata o čemu razmišljaju investitori.\n- Naša iskustva su u vezi sa hidropotencijalom. Pored postojećih hidroelektrana, razvijamo sistem na Velikoj Moravi i Ibru. Aktivni smo i u regionu. U Republici Srpskoj je formirana kompanija za realizaciju projekata na gornjem toku reke Drine. Razvijamo dokumentaciju sa Elektroprivredom Crne Gore za Komarnicu. Takođe, razvijamo projekte na starim odlagalištima, na rudarskom zemljištu, na deponijama pepela - naveo je Jakovljević.\nPosebno je istakao vetropark u Kotolcu i solarnu elektranu Petka na spoljnim rudarskim odlagalištima, kao i solarnu elektranu Srednje kostolačko ostrvo, koja se predviđa na deponiji pepela.\n- I na svim ostalim objektima i zemljištu koje je u vlasništvu EPS-a ćemo razmišljati i probati da realizujemo takve projekte. Jedna od opcija o kojoj se razmišlja je i zasad biomase - dodao je Aleksandar Jakovljević.\nEPS kao garantovani snabdevač ima obavezu da balansira i snosi troškove balansiranja, po novom Zakonu u OIE, svih proizvođača električne energije iz OIE. Kako navodi Jakovljević, postojeći elektroenergetski sistem i postojeće postrojenje na ugalj, doprinose da u trenutnim uslovima i sa ovom izgrađenošću kapaciteta, to balansiranje i rad sistema bude stabilno.\n- Proces smanjivanja termoenergetskih kapaciteta u budućnosti može dovesti do manjka kapaciteta za balansiranje. To posebno može doći do izražaja imajući u vidu velike planove. U desetogodišnjem planu razvoja EMS pominje 3.000 MW novoinstaliranih kapciteta do 2030. godine, a u predlogu integrisanog nacionalnog energetskog klimatskog plana kao gornja granica pominje 6.000 MW vetra i 4.000 MW solara - naveo je Jakovljević.\nObavezu balansiranja EPS će imati do uspostavljanja likvidnog unutar-dnevnog tržišta električne energije.\n- Izgradnja dodatnih kapaciteta za OIE će zahtevati izgradnju dodatnih kapaciteta za balansiranje. Ovde kao važne prepoznajemo reverzibilne hidroelektrane. Rade se analize za Bistricu i Đerdap 3. Rezultati pokazuju da je, konkrento za Bistricu, u periodu posle 2030 godine takav objekat neophodan u sistemu, jer će omogućiti integraciju dodatne velike količine OIE - ističe Aleksandar Jakovljević.\nSmatra i da baterije i hidrogen tek treba da se razvijaju, te da su to tehnologije za dalje vreme, čiji bi dramatčni proboj u razvoju mogao da zameni reverzibilne hidroeletrane.\n- Treba razmišljati i o gasu, što povećava uvoznu zavisnost, ali moramo pratiti proces i videti kako će se odvijati razvoj projekata iz OIE - naveo je Jakovljević.\nKonferencija OIE Srbija 2021 održala se u Beogradu 15. septembra, a organizatori su bili Udruženje Obnovljivi izvori energije Srbije (OIE Srbija), u saradnji sa generalnim partnerom Evropskom bankom za obnovu i razvoj (EBRD).


Savršen odmor u hotelu Aleksandar u Budvi | CityMagazine\nVrhunska pozicija objekta koji je u okviru hotelskog kompleksa Slovenske plaže, u neposrednoj blizini istoimene plaže i na samo petnaestak minuta hoda do Starog grada Budve, nedvosmislena je preporuka hotelu Aleksandar. Nakon sveobuhvatne adaptacije i inoviranja svih segmenata ponude, ovaj hotel pripada kategoriji objekata sa četiri zvjezdice.\nRaznovrsnost ponude hotela koji u novom sastavu ima 187 porodičnih soba i apartmana, obogaćen je dopunom bazenskog bloka na otvorenom s novim dječjim i bazenom za odrasle koji su savršeno uklopljeni u zeleno okruženje mediteranskog bilja.\nPosebnu atrakciju hotelske ponude predstavljaju i novi pool-bar, all inclusive bar, kao i taste-bar s lokalnom ponudom hrane i pića, koji gostima pružaju mogućnost dodatnog užitka u boravku.\nOsim postojeće igraonice na prostoru od 150 m², najmlađim gostima je na raspolaganju igraonica na otvorenom; dok za ljubitelje aktivnog odmora u okviru hotela postoji mini spa centar i savremeno opremljena teretana.\nOFF ROAD AVANTURA: Most na Đurđevića Tari budva · hoteli · letovanje · odmor · putovanja


Foto: HANNA BARDO / EPA;\nPortparol lokalne vatrogasne službe Patricja Pokrziva saopštila je da odvojena kuća u planinskom odmaralištu Ščirk potpuno uništena u eksploziji.\nOna je rekla da se veruje da među zarobljenima ispod ruševina ima i dece.\nPokrziva je istakla da su na terenu spasioci sa psima tragačima i da je u toku potraga za žrtvama ili preživelima.\nPortparol dodaje da je informacije dobila od lica koje živi u istoj kući, ali koje je u vreme eksplozije bilo napolju, javio je AP.\nGradonačelnik grada Ščirk Antoni Birdi izjavio je da bi potraga za preživelima mogla da potraje do četvrtka ujutru.


Traženje i izbor kadrova\nCOMPETOV proces pronalaženja i izbora najpogodnijih kandidata za određeno radno mesto sastoji se od tri osnovne komponente:\nTraženje i izbor kandidata\nPraćenja kandidata/Competo coaching\nAnaliza je najvažniji deo svakog procesa traženja i izbora kandidata. Pogrešnu analizu prati i nepravilna specifikacija potrebe za kandidatom a onda i pogrešno izabran kandidat.\nCompeto deli analizu na dva dela:\nna tzv. tehničku specifikaciju u kojoj s predstavnicima kompanije definišemo:\nanalizu radnog mesta,\nanalizu traženog kandidata,\nopšte kompetencije (lične karakteristike).\nU ovom delu analize definišemo kompetencije koje bi kandidat trebao da ima.\nDrugi deo smo razvili na bazi naše filozofije koja prati činjenicu, da danas najviše zapošljavamo kandidate na osnovu kompetencija, a otpuštamo na osnovu karakternih osobina. Osnova za drugi deo analize jeste mikro okruženje u koje kandidat dolazi. Taj deo analize nam omogućava da pored traženja ličnosti koja može obavljati određeni posao, dodajemo i kriterijum može li kandidat obavljati određeni posao u danom timu. Za nas je ovo ključni momenat u procesu selekcije kandidata.\nDrugi deo analize obuhvata mikro analizu radnog okruženja:\nanalizu radnih zadataka, uslova rada i odnosa,\nanalizu grupne dinamike,\nkako uži tim vidi potrebu za novim kolegom.\nMi ni u kom slučaju nemamo iluzije o tome da možemo pregledati celu kompaniju i tako upoznati klimu i kulturu kompanije. U taj deo analize uključujemo osobe koje će svakodnevno imati kontakt sa izabranim kandidatom. Posle toga je na redu priprema specifikacije potrebe za tim kandidatom.\nTraganje za kandidatima iz različitih izvora\nU potrazi za kandidatima koristimo različite izvore, od oglašavanja do usmerene pretrage. Koji način ili kombinaciju pretrage ćemo da odaberemo, zavisi od očekivanoga bazena kandidata koji nam je potreban za određeno radno mesto.\nProces selekcije uvek pored intervjua uključuje i psiho-metrijsko testiranje. U okviru psiho-metrijskog testiranja koncentrišemo se na prikaz opštih nadležnosti kandidata, a sa druge strane na tzv. 3Q model: - emocionalni koeficijent (EQ), koeficijent inteligencije IQ) i koeficijent optimizma (OQ). Rezultat kandidata uvek upoređujemo u odnosu na dva nivoa:\nda li su rezultati kandidata u skladu s očekivanjima klijenta,\nda li je kandidat u mogućnosti obavljati ovaj posao u danom timu.\nKandidate prezentujemo u pisanoj formi, uključujući CV kandidata, procenu iz intervjua i psiho-metrijski izveštaj o kandidatu.\nU poslednjem koraku selekcije uskladimo termine razgovora izabranih kandidata s klijentom.\nPo želji klijenta možemo i moderirati proces selekcije te razgovora sa kandidatima i obaviti svu pisanu komunikaciju s njima.\nPraćenje kandidata /Competo coaching\nZnate li možda da se 90 posto svih novih zaposlenika u prvim mesecima preliminarnog rada odlučuje želi li ostati u novoj kompaniji?\nNaš poslovni model u preliminarnom periodu za srednji i viši menadžment predviđa obezbeđenje uvodnog coacha (podučavanje, praćenje, nadgledanje). S Couchingom u preliminarnom periodu prva tri meseca obezbedimo kandidatu stručno obučenog trenera (coucha). U tom periodu, kandidat i coach zajedno naprave od 2 do 5 simultanih razgovora (u zavisnosti od dogovorenog paketa).\nS praćenjem kandidata tokom probnog perioda možemo dodatno potvrditi odlučnost kandidata da ostane u kompaniji, opremimo ga informacijama i alatima koji će mu omogućavati potpuno razumevanje kompanije, radnog okruženja, a na taj način najbrže stvaramo uslove za natprosečnu efikasnost zaposlenika.\nS druge strane verujemo da profesionalno obučen trener takođe pomaže Klijentu da donese odluku o tome da li je kandidat zaista optimalan za radno mesto u danom timu.


Nema održivog rudarstva bez zaštite životne sredine\nPotpredsednica Vlade Republike Srbije i ministarka rudarstva i energertike Zorana Mihajlović poručila je danas na skupu u SANU „Projekat „Jadar”: Šta je poznato” da nema održivog rudarstva bez zaštite životne sredine i da nijedan projekat u Srbiji u energetici i u rudarstvu, ma koliko važan bio, neće biti realizovan dok se ne ispoštuju svi zahtevi u vezi sa zaštitom životne sredine.\nMihajlović je iskazala zahvalnost SANU na organizaciji skupa jer je to prilika da se o potencijalnom projektu “Jadar”, za koji još nije doneta konačna odluka niti su završene sve studije, razgovara na osnovu činjenica.\nČinjenica je da je ležište jadarita, novog minerala bora i litijuma u Srbiji kod Loznice, po količini rude jedno je od najvećih u Evropi i da je jedno od najvećih i po sadržaju litijuma na ovom ležištu. Zahvaljujući ovom prirodnom bogatstvu, Srbija se pozicionira kao strateški bitna zemlja na evropskoj i svetskoj karti kritičnih mineralnih resursa, resursa budućnosti, od kojih će zavisiti privrede svih razvijenih zemalja, istakla je ministarka.\nOna je navela da su Elaboratom o resursima i rezervama overene bilansne rezerve rude litujuma i bora kod Loznice u visini od 158 miliona tona rude, proračunate vrednosti od 56 milijardi dolara, a da je vrednost potencijalnog ulaganja 1,5 milijardi dolara.\nPrema njenim rečima, potencijalni uticaj ovog projekta na BDP kreće se od 8 do 15 odsto, imajući u vidu da ne govorimo samo o eksploataciji rude, već i o njenoj preradi, mogućnosti za otvaranje fabrike litijumskih baterija i na kraju električnih automobila.\nPitanje koje se samo nameće jeste da li smo dovoljno bogata zemlja da se odreknemo prirodnog bogatstva koje može biti temelj i naše privrede i stub jake ekonomije. Pitanje je i da li u Srbiji želimo održivo rudarstvo, ili ćemo ga bez argumenata i činjenica odbijati, poručila je potpredsednica Vlade.\nMihajlović je ukazala na to da je interesovanje za geološka istraživanja litijuma u svetu povećano zbog procesa energetske tranzicije i težnje ka klimatski neutralnom razvoju, koji podrazumeva povećanje tražnje za električnom energijom kako u industriji, tako i u svim vidovima saobraćaja.\nRešavanje energetske trileme energetika–ekologija–ekonomija kreće se upravo ka upotrebi alternativnih goriva, proizvodnji automobila na električni pogon i hibrida. Glavni materijal za proizvodnju baterija za njihove potrebe je litijum, a upravo Srbija sa svojim rezervama - koje pokrivaju 12 odsto svetskih potreba za litijumom - može zauzeti važno strateško mesto u Evropi i u svetu, istakla je Mihajlović.\nBiti u takvoj poziciji daje prostor da Srbija ne bude samo izvoznik litijuma, već da stvori lanac proizvodnje i dodatne vrednosti litijuma, a to znači proizvodnju i izvoz litijumskih baterija i proizvodnju električnih vozila, ocenila je ona i napomenula da se procenjuje da će do 2025. godine samo globalno tržište litijumskih baterija biti vredno oko 80 milijardi dolara.\nMihajlović je naglasila da je izmenama Zakona o rudarstvu obezbeđen zakonodavni okvir kojim su stvoreni uslovi za preokret u rudarstvu ne samo u smislu mogućnosti za nove investicije, već i vraćanja težišta na interes Srbije da ostvari dodatnu vrednost kroz zaštitu životne sredine, preradu mineralnih sirovina i povećanje prihoda države.\nPrema njenoj oceni, mnogo puta se u prošlosti pokazalo da su samo neznanje i strah sprečavali razvoj i napredak.\nVerujem da nema potrebe da se vraćamo 140 godina unazad, pa da reagujemo kao što se reagovalo kada je izglasan zakon o izgradnji prve železničke pruge od Beograda do Niša i Vranja, za koji se govorilo da će iza pruge ostati pustoš, poručila je ministarka.\nZato je potrebno da razgovaramo o svim činjenicama, jer sam sigurna da svi zajedno težimo održivom razvoju i napretku naše zemlje. Verujem da je SANU pravo mesto i da se sastanemo i razgovaramo, ne samo danas, već i onda kada budemo imali dovoljno činjenica i kada budemo donosili odluke o tome šta ćemo dalje raditi sa rudnim bogatstvom 21. veka, zaključila je Mihajlović.\nZaštita životne sredine ključna za sve odluke o projektu "Jadar"\nPotpredsednica Vlade Republike Srbije i ministarka rudarstva i energetike Zorana Mihajlović poručila je danas da je cilj Vlade Srbije da razvija održivo rudarstvo i da je pitanje zaštite životne sredine presudno za sve odluke koje se budu donosile u vezi sa svim rudarskim projektima, pa i sa projektom "Jadar".\nMihajlović je, u izjavi novinarima pre početka skupa "Projekat Jadar: Šta je poznato" u Srpskoj akademiji nauka i umetnosti (SANU), iskazala zahvalnost SANU na tome što je organizovala današnji skup, kako bi se razgovaralo o činjenicama u vezi sa projektom "Jadar", o potencijalu koji on nosi za ekonomski razvoj Srbije i o prilikama koje otvara činjenica da Srbija, sa svojim rezervama litijuma, može da zadovolji približno 12 odsto svetskih potreba za ovom rudom.\nNaravno, uslov svih uslova jeste zaštita životne sredine i tek kad budu završene sve studije, možemo da razgovaramo o odluci u vezi s eksploatacijom, navela je ministarka.\nOna je rekla da je SANU pravo mesto da se razgovara o ovom projektu jer je u javnosti prisutno mnogo neistina, zabluda i poluinformacija, koje se koriste za protivljenje projektu za koji ne postoji odobrenje za eksploataciju, niti je potpisan ugovor.\nNiko nema pravo da odustane od projekta koji može biti veoma važan za budućnost Srbije na osnovu tvrdnji koje nemaju uporište u činjenicama, a koje svakodnevno slušamo. Ali, takođe, nijedna oduka neće biti doneta, a da ne postoji puna preglednost u vezi sa tehnologijama koje će biti korišćene i uticaja projekta na životnu sredinu i zdravlje ljudi, ponovila je ministarka.\nBez obzira na to šta se dešavalo u nekim drugim zemljama, verujem da od države u velikoj meri zavisi kako će ovaj projekat izgledati, a država neće dozvoliti da se radi bilo šta što bi naškodilo zdravlju ljudi, ili dovelo do uništavanja životne sredine, istakla je Mihajlović.\nTakođe, ona je najavila da će 17. maja biti položen kamen temeljac za HE „Buk Bijela“, koja se gradi kao zajednički projekat Srbije i Republike Srpske, podsetivši na to da je novi investicioni plan u oblasti energetike i rudarstva, koji Ministarstvo priprema, vredan blizu 16 milijardi evra, a da će okosnicu tog plana činiti nova ulaganja u velike i srednje hidroelektrane i u obnovljive izvore energije.\nKad govorimo o hidroelektranama, prvi projekat koji će početi da se realizuje jeste izgradnja hidroelektrana na gornjoj Drini. Ukupna vrednost tog projekta je 520 miliona evra i obuhvata izgradnju tri hidroelektrane. Za izgradnju najveće od tri hidroelektrane, HE „Buk Bijela“, 17. maja će biti položen kamen temeljac, naglasila je potpredsednica Vlade.\nOna je rekla da je važno da se sve radi u skladu sa svim propisima kad je reč o zaštiti životne sredine i da će sve informacije biti dostupne javnosti.


Rusi otežu sa ponudom za Železaru – Semendria\nRusi otežu sa ponudom za Železaru\n19. februar 2013. PRIVREDA – Ruski “Ural vagon zavod”, iako je najavljeno, još uvek nije spremio ponudu za Železaru Smederevo.\nKako piše Blic, više detalja će se znati krajem ovog meseca, a dodaje se i da Vlada “sprema i alternativno rešenje – za svaki slučaj”.\nPregovori sa ruskim partnerom, a koji je na pretkvalifikacionom tenderu jedini pokazao interesovanje za kupovinu Železare, trebalo je da započnu sredinom ovog meseca. Prema poslednjim, nezvaničnim informacijama iz Moskve, “Ural vagon zavod” je odustao od ideje da postane stoprocentni vlasnik smederevske Železare.\nUrađene analize ukazuju im, tvrde izvori Blica, da je mnogo bolje ukoliko država Srbija, sa “Ural vagon zavodom” napravi sporazum o osnivanju zajedničkog preduzeća, sličnom onom koji danas imamo sa “Fijatom” o proizvodnji automobila u Kragujevcu.\n“Takva ideja se pominjala i prilikom posete naše delegacije Moskvi. Međutim, ništa slično zvanično nam nije upućeno” – tvrde izvori Blica u Vladi Srbije.\nKoja su to alternativna rešenja za Železaru Smederevo, zvanično u Vladi ne žele da govore. Sačekaće, kažu, do kraja meseca. Ali, nezvanično se može čuti da je u pitanju ulaganje u novi program Železare koji bi omogućio da njeni proizvodi nađu kupce u ovom delu Evrope, pa i u Srbiji.\nDanas Železara, praktično, i ne radi. Od dve visoke peći, jedna je na režimu tihog hoda, dok je druga potpuno ugašena. Prema tvrdnjama radnika koji održavaju pogone u Železari, visoka peć koja se nalazi na režimu tihog hoda može biti brzo pokrenuta, dok drugoj za ponovni početak rada treba najmanje pola godine.\nZaposleni, a njih ima gotovo 5.000, nalaze se na prinudnim odmorima i dobijaju mesečno 60 odsto prosečne zarade. U početku se, još u vreme vlade Mirka Cvetkovića, mislilo da država može da preuzme rukovođenje čeličanom.\nMeđutim, novi menadžment, nakon odlaska Amerikanaca, nije uspeo da nađe nove kupce, a prošlogodišnji snežni februar učinio je i da zaleđenim Dunavom u Železaru nije mogao da stiže repromaterijal.\n« Od afere Janjušević–Kolesar do krađe identiteta\nDinkić: Spreman plan za Železaru »


Borba protiv raka: Domovi zdravlja u obavezi da pozivaju na skrining testove - Radio televizija Pančevo\n9. marta 2020. 9. marta 2020. 0312\nPo preporuci Ministarstva zdravlja a na osnovu zakona o zdravstvenoj zaštiti ,skrining pregledi postaju obavezni za sve Domove zdravlja. U našoj zemlji skrining pregledi su uvedeni 2013 godine ali sada je postala obaveza za sve zdravstvene ustanove da pozivaju građane da dolaze na skrining preglede.\nSrbija se prema procenama Međunarodne agencije za istraživanje raka svrstava među 40 zemalja Evrope u grupu zemalja sa srednjim rizikom obolevanja. Na osnovu podataka Registra za rak Zavoda za javno zdravlje Pančevo, u Južnobanatskom okrugu , godišnje u proseku oko 1370 osoba oboli i 940 umire od malignih bolesti.Zato je na osnovu novog zakona o zdravtvenoj zaštiti svaka zdravstvena ustanova u Srbiji obavezna da poziva građane na skrining preglede.\n“Naša zemlja je je uvela 2013 uvela Nacionalni skrining program na karcinom dojke , raka debelog creva , grlića materice za one gradove koji su mogli da organizuju službu i pozivaju građane na preglede.Zato svi Domovi zdravclja na teritoriji Južnog Banta su dobili precizna uputstva kako da planiraju te preglede”, kaže dr Ljlilajna Lazić direktorka Zavoda za Javno zdravlje.\nTrenutno će se građani pozivati da u svoje ambulante dođu i obave skrining preglede na karcinom grlića materice, karcinom dojke i rak debelog creva.Cilj skrinig pregleda je da se ukolko bolest postoji otkrije na vreme u početnoj fazi kada su prognoze za izlečenje velike.\nVanja Vićentić 5. decembra 2021. 6. decembra 2021.\nČetiri punkta za vakcinaciju na ORL odeljenju


Tužilaštvo objedinjuje informacije o ubistvu srpskih mladića\nBeta\t 14. decembra 2015. 16:30\nTužilac za organizovani kriminal Miljko Radisavljević izjavio je danas da je to tužilaštvo zatražilo od više državnih organa i agencija da dostave podatke, informacije i dokumenta o ubistvu šestorice srpskih mladića u kafiću “Panda” u Peći na današnji dan 1998. godine.\n“Planiramo da objedinimo saznanja kojima o ovom zločinu raspolaže država u cilju definisanju daljeg istraživanja koje treba da dovede do otkrića učinilaca ovog zločina”, kazao je Radisavljević agenciji Beta.\nOn je precizirao da je Tužilaštvo za ratne zločine Tužilastvu za organizovani kriminal 18. novembra ustupilo spise predmeta na nadležnost u vezi sa ovim zločinom od pre 17 godina.\nDvojica maskiranih ubica su 14. decembra 1998. upali u kafić “Panda” i ubili srednjoškolce Ivana Obradovića, Zorana Stanojevića, Svetislava Ristića, Dragana Trifovića i Vukosava Gvozdenovića i studenta Ivana Radovića. Za taj zločin niko nije odgovarao.\nPremijer Srbije Aleksandar Vučić u petak je izjavio da je “gotovo siguran” šta se desilo u Pandi, ali da nema dokaza da bilo koga optuži za taj zločin.\nVučić je pre dve godine rekao da postoje informacije koje navode na zaključak da istraga ubistva srpskih mladića u Peći 1998. godine nije bila profesionalna i da nema dokaza da su ubistvo izvršili Albanci, kako se to verovalo.


Telefon ili ne - Veselin Jevrosimović\nNekako se ponovo, i ove nedelje, kao dominantna tema nameće Fejsbuk, najveća svetska društvena mreža, sistem čiji uticaj u modernom svetu postaje sve značajniji. Jedan od najvažnijih razloga za to je činjenica da, prema zvaničnim podacima, više od milijardu ljudi svakodnevno koristi njihov servis. Ako znamo da je korisnik najvrednija „roba“ na internetu, onda možemo reći da po „onlajn bogatstvu“ malo ko može da se meri sa njima. Pitanje je, međutim, kako taj potencijal najbolje iskoristiti i pretvoriti ga u vrednost u fizičkom svetu.\nPisao sam već on prenaduvanoj proceni kompanije Fejsbuk pri izlasku na berzu i naglom padu cene akcija u prvim danima nakon toga. Rukovodstvo je zbog toga pod stalnom lupom investitora i traže se rezultati koji bi opravdali i nadoknadili inicijalne gubitke. Jedna od strategija je sve ozbiljnije težište na mobilnim tehnologijama, približavanje korisnicima koji su u pokretu i razvoj servisa za telefone. Mark Zakerberg, osnivač i direktor, nedavno je izjavio kako je „Fejsbuk mobilna kompanija“. Već neko vreme internetom kruže glasine da Fejsbuk priprema i sopstveni pametni telefon, zbog čega su mnogi duhovi uzburkani. Zakerberg je to, doduše, odlučno demantovao. Ne bi, međutim, bilo prvi put da se, i pored negiranja, tračevi potekli sa Mreže i obistine.\nDa bi najefikasnije iskoristio neverovatnu popularnost, Fejsbuk mora da širi svoje polje delovanja, na sličan način kako to rade drugi onlajn giganti, pre svih Gugl. E sad, da li je za društvenu mrežu baš najpametnije da kopira poteze pretraživača, pitanje je od „milion dolara“ (pre bih rekao da se ovde radi o milijardama). Fokusiranje na mobilne tehnologije sigurno je dobar prvi potez, pa ostaje da vidimo kako će izgledati naredni.\nZanimljivost: Sa preko 600 miliona postavljenih fotografija, prvi januar ove godine bio je najuspešniji pojedinačni dan za Fejsbuk.\nTagovi: Facebook, Google


Svjetski fond za prirodu: Zaustaviti mini elektrane u Crnoj Gori\nNicanje male hidroelektrane: Brana u izgradnji na rijeci Cijevna, jugoistok Crne Gore, 2018.\nWWF Adria (World Wide Fund of Nature), jedna od najvećih i najuticajnijih svjetskih organizacija za zaštitu prirode, crnogorskoj Vladi uputila je inicijativu da obustavi aktivnosti na izgradnju malih hidroelektrana i formira radnu grupu koja bi preispitala koncesionu politiku u toj oblasti.\nDo toga dolazi nakon što su domaće ekološke organizacije optužile Vladu Crne Gore da i poslije navodne zabrane gradnje mini hidroelektrana izdaje nove koncesije, što u Vladi demantuju.\nDa li će Vlada postupiti po inicijativi WWF Adria pitanje je koje je Radio Slobodna Evropa (RSE) elektronskom poštom uputila na adresu crnogorskog Ministarstva ekonomije, ali odgovor još nije stigao.\nČabarkapa: Uključiti što više zainteresovanih\n"Vjerujemo da postoji spremnost da se u taj posao uključi što više zainteresovanih subjekata i da u radnu grupu uđu pripadnici različitih struktura, od državnih institucija, lokalnih organizacija, profesori, predstavnici nevladinih organizacija i mještani", kaže za Radio Slobodna Evropa (RSE) Milija Čabarkapa, predstavnik Svjetskog fonda za prirodu u Crnoj Gori.\nOn je u pismu crnogorskoj Vladi od 25. jula predložio formiranje multidisciplinarne radne grupe, koja bi analizirala dokumentaciju u vezi sa izgradnjom malih hidroelektrana i preispitala koncesionu politiku u toj oblasti.\nIz jednog od najuticajnijih organizacija za zaštitu prirode u svijetu predlažu Vladi da, dok ta radna grupa ne završi svoj posao, koncesionarima preporuči obustavu svih aktivnosti na projektima izgradnje mini hidroelektrane. Kakva su očekivanja Milije Čabarkape?\n"Imajući u vidu ozbiljnost situacije i proteste koji se gotovo svakodnevno organizuju na crnogorskim rijekama, uvjereni smo i iskreno se nadamo da će Vlada imati sluha da prepozna ovaj problem i da na naš zahtjev odgovori pozitivno", kaže sagovornik RSE.\nSubvencije na teret građana\nProjekti izgradnje malih hidroelektrana u Crnoj Gori već godinama zaokupljaju pažnju domaće javnosti.\nPovod za to su visoke državne subvencije, koje su donedavno direktno padale na teret građana, kojima su u obračun računa za struju uključeni i troškovi "podsticanja razvoja obnovljivih izvora energije".\nSa druge strane, zbog negativnih uticaja mini elektrana na životnu okolinu, na lokacijama na kojima je bila predviđeno njihovo podizanje, dolazilo je do bunta lokalnog stanovništva.\nSpas za rijeke od hidroelektrana\nStoga se Vlada u Podgorici nedavno odlučila za moratorijum na izgradnju novih malih hidroelektrana i naložila je Ministarstvu ekonomije da preispita dozvole i saglasnosti koje su izdate zaove elektrane od 2009. godine do danas.\nMinistarka ekonomije Dragica Sekulić krajem maja ove godine poručila je kako država više neće davati nove koncesije za mini elektrane. Međutim, Vlada je već u julu odobrila dvije koncesije kompaniji Hidroenergija Andrijevica, čiji je većinski vlasnik brat gradonačelnika tog grada na istoku Crne Gore, koji u andrijevačkoj opštini već gazduje sa dvije elektrane.\nU Ministarstvu ekonomije obrazložili su to kao retroaktivnu odluku pošto su zahtjevi koncesionara iz Andrijevice primljeni prije tri, odnosno četiri godine.\n"Invazija" na vodotokove\nU prethodnih nekoliko godina, kako ističu u ekološkom pokretu Ozon, događala se prava "invazija" projekata malih elektrana na crnogorske vodotokove.\nPritom su na račun onih organizacija koje su bile kritičke prema izdavanju brojnih koncesija za izgradnju mini elektrana od strane Vlade dolazile optužbe kako na taj način kreiraju nepovoljan investicioni ambijent.\nTo za RSE naglašava Aleksandar Perović, direktor Ozona, koji je 16. jula pozvao Vladu da informiše javnost o porijeklu imovine investitora koji su sagradili ili grade male hidroelektrane.\nKontra-optužbama Vlada je pokušala da smanji efekte loše politike: Aleksandar Perović\nTa nevladina organizacija pozvala je i državno tužilaštvo da ispita da li je bilo koruptivno-kriminalnih aktivnosti investitora.\n"Kontraoptužbama Vlada je pokušala da na neki način smanji efekte svoje očigledno loše politike kada se opredijelila za izgradnju malih hidroelektrana i davanjem koncesija, pogotovo u tolikom broju. Mi smo onda smatrali da treba da se otvore sve karte i da treba da se prikaže ko su investitori, odakle su stekli imovinu koju ulažu u mini hidroelektrane", kaže Perović.\n"Na kraju", komentariše Perović, "odakle njima referentnost da dođu u situaciju da se bave energetskim projektima?"\n"Ponavljam, riječ je o energetskom tržištu koje je profitabilno i garantuje prihod i uspjeh. Pogotovo u kontekstu malih hidroelektrana koje su povlašćene i koje su, prvo od građana, a sada i iz državnog budžeta dobijaju subvencije za svoje poslovanje", objašnjava Perović.\nU međuvremenu, bunt građana koji žive u blizini rijeka na kojima je planirana gradnja malih hidroelektrana postao je sve jači, a njihovi zahtjevi da država obustavi gradnju tih postrojenja sve glasniji.\nNajdrastičniji primjer opiranja izgradnji mini elektrana bio je onaj u blizini rijeke Bukovice kod Šavnika, u centralnoj Crnoj Gori, gdje su mještani danonoćno stražarili kako bi spriječili da se vodotok Bukovice preusmjeri u cijevi za potrebe dvije male elektrane.\nNjihovi protesti urodili su plodom nakon što ih je prije mjesec posjetila ministarka ekonomije Dragica Sekulić, koja je branitelje Bukovice uspjela da ubijedi da prekinu protest, a od investitora zatražila da garantuje da do donošenja odluke Vlade neće biti radova na tom lokalitetu.\n"Nemate više od koga da čuvate Bukovicu a kada budemo donijeli odluku, doći ćemo da vam je saopštimo", poručila je Sekulić mještanima na zajedničkom sastanku.\nGrađani Crne Gore nastavljaju borbu protiv malih hidroelektrana\nI dok se u Crnoj Gori rasplamsava sukob ekološkog i privrednog interesa oko izgradnji mini hidroelektrana, predstavnici organizacije Green Home i više drugih nevladinih organizacija predali su državnom parlamentu preko 6.300 potpisa građana. Potpisnici traže trajno zaustavljanje gradnje malih hidroelektrana.\nNjih je u Crnoj Gori u funkciji trenutno 13 i to u privatnom vlasništvu. Kako su nam rekli iz Green Homa, u izgradnji je još između 5 i 10 takvih postrojenja, a u različitim fazama realizacije je još 80 projekata za gradnju malih hidroelektrana.\nŽedna zemlja, gladna profita\nPredstoji li uništenje ekosistema kanjona Cijevne?\nStanovnici sjevera Crne Gore: Ne damo naše rijeke\nEksperti EU: Kontroverzni energetski projekti Vlade Crne Gore


Pogledajte kako su u bivšoj Dobrovoljačkoj danas obilježene dvije različite godišnjice (VIDEO)\nČlanovi Udruženja Zelene beretke i Unija veterana su u blizini mosta Drvenija odali počast poginulim braniocima Sarajeva, a malo nakon njih su i članovi porodica, predstavnici NVO i vlasti bh. entiteta Republika Srpskadanas su u bivšoj Dobrovoljačkoj ulici u Sarajevu obilježili 23. godišnjicu stradanja pripadnika JNA.\nPredstavnik Zelenih beretki Stari Grad Vahid Alić je rekao da je 3. maj 1992.godine datuma kada je odbranjeno Sarajevo i Bosna i Hercegovina.\nGovoreći o dešavanjima tog dana u bivšoj Dobrovoljačkoj ulici Alić je rekao da su pripadnici JNA imali dovoljno vremena i prostora da napusti Sarajevo.\nDelegacija iz RS-a, koja je iz stigla iz Istočnog Sarajeva s tri autobusa i privatnim automobilima, su mirnom šetnjom, paljenjem svijeća i polaganjem bijelih ruža odali počast stradalim pripadnicima JNA.\nVjerski obred je predvodio sveštenik Srpske pravoslavne crkve.\nNa skupu, kojeg su osiguravale policijske snage, okupilo se više od 50 osoba.\nNa današnji dan 1992. godine trebalo je da dođe do razmjene jedinica JNA iz kasarni na Bistriku za zarobljenu bh. delegaciju s predsjednikom Alijom Izetbegovićem na čelu. Međutim, JNA nije ispoštovala dogovor da vojnici izađu nenaoružani, nego su pod punom ratnom opremom u transporterima izašli. Tokom prolaska Dobrovoljačkom ulicom u razmjeni vatre stradalo je šest vojnika JNA.


OriginTrail traži sveže ideje - pobednička rešenja čeka fond od $135.000\nKompanija OriginTrail podržava inovativna rešenja koja će transformisati oblast lanca snabdevanja. Na svetskom nivou izabraće deset najboljih ideja i uz mentorsko vođenje tih kompanija omogući će im da koriste OriginTrail decentralizovane mreže.\nOvaj konkurs namenjen je timovima koji će raditi na rešenjima u oblasti menadžmenta, finansija, podataka i drugih stvari vezanih za lance snabdevanja.\nIzabrani projekti dobijaju sledeće:\ndo 30.000 USD u TRAC tokenima;\nstručnu on-site radionicu sa OriginTrail timom (pobednički tim);\nPoziv za startape i kompanije je otvoren do 9. novembra\nUkupan nagradni fond je u vrednosti od $135.000 TRAC tokena, plus stručna mentorstva i obuke koje će odabranim timovima pomoći da počnu da koriste OriginTrail mrežu i istaknu svoj projekat.\nNa osnovu određenih kriterijuma, žiri će izabrati najbolje projekte za finalno glasanje u OriginTrail zajednici za koje pravo imaju vlasnici TRAC tokena.\nZainteresovani svoje prijave mogu poslati do 9. novembra, a više informacija dostupno je putem zvaničnog sajta OriginTraila.


Obrazovanje • Saopštenja • Socijalna zaštita\nPovodom svetskog dana borbe protiv siromaštva Mreža organizacija za decu Srbije podseća da je blizu 400 000 dece u riziku od siromaštva. Bojimo se da visokom riziku od siromaštva doprinose i troškovi obrazovanja koje bi trebalo da bude besplatno i dostupno svoj deci bez izuzetka.\nNažalost, Srbija je zemlja u kojoj je nejednakost raspodele dohotka visoka i u kojoj najveći broj porodica ima primanja čiji se iznos kreće oko 30000 dinara. Zbog toga su porodice sa decom koja pohađaju školu ili studiraju u većem riziku od siromaštva i teže mogu da zadovolje često i najosnovnije potrebe.\nUzimajući u obzir ukupne troškove za udžbenike tokom školovanja jednog deteta, možda je vreme da se razmisli o novim, inovativnim rešenjima koja će smanjiti finansijski pritisak na roditelje, a torbe đaka učiniti lakšim. Kupovina jednog uređaja, poput tableta za svakog učenika koji ima pristup bazi nastavnih sadržaja, može biti održivo rešenje koje će omogućiti istinski besplatno obrazovanje za svu decu, uz povećanje digitalne pismenosti i koje će pripremiti decu za budućnost koja je uveliko stigla među nas.\nZato pozivamo Vladu Republike Srbije i nadležno Ministarstvo prosvete, nauke i tehnološkog razvoja da donesu mere koje će ukinuti troškove besplatnog školovanja, razmotre inovativna tehnološka rešenja koja će obrazovanje učiniti besplatnim, dostupnim svoj deci i pripremiti decu za društvo koje se u tehnološkom smislu sve brže menja.


Od Borelja zatraženo da predstavi izvještaj o odnosima Brisela i Rusije\nLideri su potvrdili jedinstvo i solidarnost EU usljed navedenih postupaka Rusije, kao i podršku istočnim partnerima bloka\nA. J. / Srna 25.05.2021\nEVROPSKO VIJEĆE Od Borelja zatraženo da predstavi izvještaj o odnosima Brisela i Rusije\nBorelj: Lideri su potvrdili jedinstvo i solidarnost EU usljed navedenih postupaka Rusije\nLideri 27 zemalja EU zatražili su od visokog predstavnika Unije za vanjsku i sigurnosnu politiku Žozepa Borelja (Josep Borrell) da predstavi izvještaj o odnosima Brisela i Rusije do samita bloka koji će se održati u junu, navodi se u zaključcima objavljenim nakon prvog dana samita evropskih lidera u Briselu.\nU dokumentu se navodi da Evropsko vijeće potvrđuje privrženost prema pet principa koji određuju politiku EU usmjerenu ka Rusiji.\n- Evropsko vijeće poziva visokog predstavnika i Evropsku komisiju da predstave izvještaj sa političkim opcijama u vezi sa odnosima EU i Rusije, u skladu sa pomenutim principima, sa ciljem sastanka u junu 2021. godine - ističe se u saopćenju izdatom nakon strateške debate lidera Unije o Rusiji.\nU saopćenju, koje je sastavljeno od pet tačaka, naglašava se da Evropsko vijeće "osuđuje protivzakonite, provokativne i ometajuće ruske aktivnosti protiv EU, njenih članica i šire", prenosi TASS.\nLideri su potvrdili jedinstvo i solidarnost EU usljed navedenih postupaka Rusije, kao i podršku istočnim partnerima bloka.\nOni su izrazili solidarnost sa Češkom u odnosima sa Rusijom, uz napomenu da će EU nastaviti koordinaciju sa partnerima koji slično razmišljaju.\nPomenutih pet principa potvrđeno je 2016. godine, a oni uključuju puno sprovođenje Minskog protokola o istočnoj Ukrajini, bliže odnose sa bivšim sovjetskim republikama koje su susjedi Rusije, jačanje otpornosti EU na ono što se naziva "ruska prijetnja", selektivno angažovanje sa Rusijom u radu na određenim pitanjima, kao što je terorizam, i podrška kontaktima između naroda.\nKurti: Za Kosovo važno priznavanje nezavisnosti od preostalih pet zemalja EU\n19.05.2021 u 10:24\n19.05.2021 u 07:52\nJosep Borrell EU


U okviru serijala "Depresiju je moguće pobediti", u utorak, 23. aprila, sa početkom u 17 časova u Maloj sali Kulturnog centra u Apatinu biće održano predavanje na temu "Kako poboljšati funkcije mozga?"\nKoje su uloge različitih regiona mozga sa akcentom na čeoni režanj i njegov značaj u borbi sa depresijom i prevenciji iste. Koji su faktori koji mogu unaprediti funkcije ovog regiona našeg mozga, kako unaprediti intelektualnu i emocionalnu inteligenciju, koji su štetni faktori koji smanjuju funkcionalnost frontalnog režnja? Ovo predavanje zaokružuje serijal o prevenciji i lečenju depresije i detaljnije otkriva koji su uzročnici nastanka depresije i kako se uspešnije suprotstaviti ovom ozbiljnom problemu.\nIzvor i foto: kulturaapatin.com\nTagovi: Predavanje Depresiju je moguće pobediti KC Apatin


27 Jan 2009 - 00:15 Vesti Link\nAutomobilska kompanija Dačia-Reno ponovo je prekinula proizvodnju na dve sedmice zbog stalnog opadanja potražnje na automobilskom tržištu, prenosi novinska agencija Mediafaks.\nDačia-Reno je već ranije obustavila proizvodnju od 11. decembra do 12. januara, obnovila je do 26. januara da bi je sada ponovo zaustavila do 9. februara. Planirani su novi prekidi u proizvodnji i tokom februara i marta meseca, zavisno od nivoa potražnje automobila.\nTokom prekida proizvodnje, oko 10.000 zaposlenih je na prinudnom odmoru sa 85 odsto od plate, dok će 300 zaposlenih čiji ugovor ističe krajem januara biti otpušteno.\nProdaja automobila Dačia u Rumuniji je pala u decembru za 54,7 odsto, dok se za celu 2008. godinu smanjila za 16,7 odsto.\nProizvođači automobila u Rumuniji ocenjuju da se potražnja smanjila i zbog značajnog porasta broja polovnih automobila i traže od rumunske vlade da preduzme mere kako bi se smanjio uvoz automobila te kategorije.\nVlada premijera Emila Boka predviđa da iz budžeta za 2009. godinu izdvoji 1,8 milijarde leja (425 miliona evra) za stimulisanje autoindustrije.\nPredsednik Trajan Basesku je nedavno izjavio na sastanku sa predsednikom Ford Europa Džonom Flemingom da će Rumunija, u kontekstu ekomonske krize, podržavati autoindustriju, oslanjajući se i na zaključke Evropskog saveta održanog u decembru 2008.\nčitanja : 2416


Tekst objavljen: 06.07.2015 10:30\nDolar je pao u odnosu na korpu valuta u petak, pogođen lošijim podacima o zaposlenosti od očekivanih u SAD, kao i zbog toga što je većina investitora ostala po strani usled iščekivanja ishoda referenduma u Grčkoj o uslovima finansijske pomoći.\nObimi su bili mali, obzirom da su američka tržišta bila zatvorena usled praznika Dana nezavisnosti.\nMeđu investitorima je vladao oprez, tako da su skratili svoje pozicije u rizičnijim imovinama i valutama pre glasanja u Grčkoj, koje će se održati u nedelju o međunarodnoj finansijskoj pomoći, na kome može biti odlučeno da li će zemlja ostati u evrozoni.\nDolarski indeks je pao za 0,15 procenata na 95,977 poena, povlačeći se sa četvoronedeljnog maksimuma od 96,422 poena koji je zabeležen ranije tokom dana.\nU odnosu na jen, dolar se kupovao na 122,98 jena, što je neznatno niže u odnosu na prethodni dan. Evro je ojačao 0,15 procenata na 1,1105 dolara.\nIzveštaj o broju zaposlenih u Americi pokazuje da je broj novozaposlenih radnika iznosio 223.000 prošlog meseca, što je malo manje povećanje od prognoziranog broja od 230.000, prema Rojtersovom istraživanju.\nMMF je u četvrtak upozorio da bi Grčkoj bilo potrebno produženje njihovih kredita od strane Evropske Unije kao i potencijalni otpis velikog duga ukoliko ne može da sprovede ekonomske reforme i ukoliko im uspori privredni rast.\nU petak se međubankarsko devizno tržište otvorilo na nivou od 120,00/30.\nTokom prepodnevnog dela trgovanja dinar je blago oslabio na 120,10/40, uz fluktuacije od pet para.\nObim zabeležen na međubankarskom tržištu do 12.30 sati iznosio je 7,3 miliona evra po prosečnom kursu od 120,2363.\nNBS je intervenisala kupovinom 10 mil evra na međubankarskom tržištu kako bi sprečila prevelike dnevne oscilacije kursa.\nTokom popodnevnog dela trgovanja dinar je ojačao na 120,00/30. Tržište se zatvorilo na 120.00/30.\nObim na međubankarskim prekonoćnim pozajmicama (BEONIA) je iznosio 2,100 miliona dinara na nivou od 4,20 do 4,25.\nMMF jen evro Grčka dolar vesti sa tržišta dolar pao američko tržište


CG: Knežević dobrovoljno u zatvor, DF u bojkot parlamenta\nArhiva: Protesti u Crnoj Gori 2015. (AP Photo/Risto Bozovic)\nJedan od lidera opozicionog Demokratskog fronta, Milan Knežević, odlučio je da u utorak dobrovoljno pođe na služenje zatvorske kazne u trajanju od četiri mjeseca zbog napada na policajca, a njegova koalicija da za to vrijeme bojkotuje crnogorski parlament, prenose mediji u Crnoj Gori.\nPortparolka Osnovnog suda u Podgorici Ana Krkeljić potvrdila je Vijestima da se Knežević javio tom sudu zbog izdržavanja kazne, kao i da mu je određeno da sjutra ide na robiju.\nPrema odluci suda, Knežević bi trebalo da se pojavi u Zavodu za izvršenje krivičnih sankcija u Spužu u utorak na služenje kazne koju je dobio jer je nekoliko puta tijelom odgurnuo policajca tokom protesta Demokratskog fronta u oktobru 2015.\nDemokratski front je saopštio da će se uzdržati od radikalnijih mjera otpora kako ne bi nanijeli štetu zajedničkom predsjedničkom kandidatu DF-a, Demokrata i URA, čiji poslanici čine dominantnu većinu predstavnika opozicije u parlamentu.\n"U svijetlu činjenice koju je saopštio predsjednički kandidat Mladen Bojanić da u ovom momentu, kad je opozicija na korak od preuzimanja prve od glavnih poluga vlasti, treba izbjeći sve situacije koje bi režim mogao da iskoristi u pravcu izazivanja sukoba, kao i unošenja nemira među građanima, odustali smo od planiranih mjera otpora, poput zatvaranja poslanika u Skupštinu Crne Gore i organizaciju protesta", saopštio je poslanik DF-a, Strahinja Bulajić.\nOn je naglasio da, odlukom da ne radikalizuje protest zbog Kneževićevog odlaska u zatvor, DF daje doprinos stvaranju jedinstvenog fronta za rušenje režima, "duboko svjesni da bi bilo kakav vid radikalizovanja i pružanja otpora hapšenju u ovakvom izopačenom sistemu predstavljao željenu situaciju za režim koji bi čitavu kampanju fokusirali na nama".\nU toj koaliciji vjeruju da će njihov potez "snažno doprinijeti pobjedi Bojanića", kao i da su na taj način "podržali većinski interes Crne Gore koja želi demokratske promjene", prenio je portal Fos Media.


Anketari obilaze 120 hiljada poljoprivrednih gazdinstava – Info M\nPočetna / Poljoprivreda / Anketari obilaze 120 hiljada poljoprivrednih gazdinstava\nN. Stanković 4. септембра 2018.\tPoljoprivreda Ostavite komentar 1,187 pregleda\nRepublički zavod za statistiku sprovešće Anketu o strukturi poljoprivrednih gazdinstava u periodu od 1. oktobra do 30. novembra 2018. godine. Anketa se sprovodi u trogodišnjoj periodici, između dva popisa poljoprivrede, i predstavlja važno strukturno istraživanje u sistemu statistike poljoprivrede.\nTokom sprovođenja Ankete, anketari će posetiti 120.000 poljoprivrednih gazdinstava na teritoriji Republike Srbije i prikupiće podatke o korišćenom poljoprivrednom zemljištu, broju stoke, mehanizaciji, radnoj snazi na gazdinstvima, proizvodnom metodu primenjenom u poljoprivredi i dr.\nPored toga, ovi podaci biće osnova za ažuriranje Statističkog registra poljoprivrednih gazdinstava, od koga zavisi kvalitet podataka o poljoprivrednoj proizvodnji. Uspeh ovog istraživanja u najvećoj meri zavisi od aktivnog učešća srpskih poljoprivrednika i tačnosti i potpunosti njihovih odgovora.\nPrethodno Seminar sudija i delegata u Mladenovcu/video/\nSledeće Godišnja članarina na tapetu